सत्ता दखलियावे के बारूदी सुरंग पर बइठल बंगाल – Anjoria\nApr 19, 2013 बंगाल, ममता, माकपा, हरिराम पाण्डेय, हिंसा\n– हरिराम पाण्डेय\nबंगाल के चलतीवादी समाज में न्याय, बरोबरी आ लोकतत्र ला कवनो जगहा नइखे. सत्ता दखलियावे के तकोनिया लड़ाई में कइसन कइसन खतरनाक बारूदी सुरंग पड़ल बाड़ी सँ एकर अंदाजा केहु के नइखे. एकर जवन नमूना पिछला मंगल का दिने देखे के मिलल ऊ कवनो अचके में भइल घटना ना रहुवे. सत्ता बर्दाश्त ना करे, ई त सभे जानेला बाकिर चलतीवादी सत्ता कतना खतरनाक होले, बंगाल में लगातार होखत राजनीतिक हिंसा एकरा के बेर बेर साबित करेले. मंगल का दिने नयी दिल्ली में वामपंथी छात्र संगठन एस एफ आई के कार्यकर्ता अपना नेता ऋतुब्रत बनर्जी का मौजूदगी में पश्चिम बंगाल के वित्त मंत्री अमित मित्रा से मारपीट आ मुख्यमंत्री ममता बनर्जी का खिलाफ प्रदर्शन कइले, तृणमूल के नेता लोग के कहना बा कि ओ दिन ममता बनर्जी के जान मारे के साजिश रहल. एसएफआई नेता लोग के कहना बा कि एक हफ्ता पहिले पुलिस कार्रवाई से कोलकाता में एसएफआई नेता सुदीप्तो गु्प्ता के मौत से उपजल खीस के अभिव्यक्ति रहल दिल्ली के घटना. एतने ना सुदीप्तो के मौत के मुख्यमंत्री साधारण घटना बतवले रही, एहु से कार्यकर्ता बहुते नाराज रहलें.\nममता बनर्जी अपना राज्य के योजना खातिर खरच हासिल करे पाँच दिन के दौरा पर दिल्ली गइल रही आ मुख्यमंत्री आ वित्तमंत्री का साथे अनेके सांसद आ नेतो लोग गइल रहुवे. मुख्यमंत्री के कार्यक्रम में प्रधानमंत्री आ वित्तमंत्री से भेंटो करे के रहल बाकिर बिना केहु से भेंट कइले ऊ वापिस लवट अइली. एने बंगाल में दिल्ली के घटना के बड़हन असर भइल आ राज्य भर में माकपा के कार्यालयन पर हमला होखे लागल. हालात बहुते खतरनाक मोड़ लेत लउकत बा. तृणमूल नेता लोग बुध का दिने “धिक्कार दिवस” मनावे के एलान कर के आग अउरी लहका दिहल. ममता बनर्जी आ कुछ अउर बड़का नेता शांति बनावे रखला के गोहार लगवले बाड़े बाकिर ओकर कवनो असर होखत ना लउकल आ बुध का दिने माकपा पोलित ब्यूरो एगो बइठका कर के मुख्यमंत्री से गोहार कइलसि कि ऊ हिंसा रोकसु. बयान में कहल गइल कि पार्टी दिल्ली घटना के नकार दिहले बिया आ ओकर निंदा कइले बिया. पार्टी देखी कि घटना भइल कइसे. बाकिर एह घटना के बहाना बना के पश्चिम बंगाल में माकपा आ वामपंथियन का खिलाफ बहुते हिंसा कइल जात बा, हालांकि ममता बनर्जी वामपंथियन का खिलाफ हिंसा के खबरन के खारिज क दिहली आ एकरो ला माकपा के जिम्मेदार ठहरवली. बंगाल खातिर ई कवनो नया बात नइखे. अलबत्ता दिल्ली में अइसन घटना बहुत कुछ कहत बा. पश्चिम बंगाल के राज्यपाल एम के नारायणन मुख्यमंत्री आ वित्त मंत्री पर भइल हमलन के भारत के लोकतांत्रिक भावना का खिलाफ बतावत कहले कि अइसन होखे के उमेद ना रहल. घटना के कड़ेर निंदा करे लायक बतावत राज्यपाल कहलन कि माकपा पोलित ब्यूरो के एह ला सार्वजनिक रूप से माफी माँगे के चाहीं.\nराजनीति के भाषा कतना हिंसक हो सकेले एकर नमूना बंगाल के अखबारन आ टीवी चैनल पर रोजे देखे के मिलत बा. तृणमूल आ माकपा के लोग सड़क पर फरियावे में लागल बा. वामोमोर्चा आपन भुलाइल जमीन वापिस पावे पर आँख गड़वले बाड़ें. हमला, जवाबी हमला, जुलूस, जवाबी जुलूस के दौर रोज रोज के बात हो गइल बा आ विधानसभा चुनावन का बाद शुरू भइल राजनीतिक लड़ाई आपन जोर देखावे आ जनाधार छीने के खेल बन गइळ बा, एहमें जनता से कवनो सरोकार हइए नइखे.\nहँ, राजनीति के कुछ विश्लेषक कहत बाड़ें कि एह नया हालात से पंचायत चुनाव में ममता के बहुते फायदा मिली. अइसन होइओ सकेला बाकिर पंचायत चुनाव में तृणमूल के हालत पहिलहुं बहुत बढ़िया रहल आ अगर कवनो अउर फायदा होखबो करी त नामे भर के काहे कि पार्टी के कमिटेड समर्थक त ओहिजे रहीहें आ बाकी पहिलहीं ममता के साथे रहलें. एहसे पहिले वामपंथी राजो में अइसने होत रहे आ आजु जब तृणमूल सत्ता में बिया तबहियों इहे होत बा. फरक बस अतने बा कि पहिले लड़ाई के मैदान बंगाल के बहरी ना जात रहे आ आजु ज बंगाल के बहरिओ होखे लागल बा त हालात बेकाबू होखे के अनेसा बढ़ गइल बा. काहे कि माकपा देश भर में आपन मौजूदगी आ कैडरन का बल पर राज्य से बहरी हर जगहा तृणमूल ला कपरबथी बन सकेले. ओने अपना बेकाबू खीस का चलते ममता राज्य में ओकर कसर निकलीहें. ममता में जवन सबले बड़का कमी ह ऊ ह कि ऊ अपना खीस पर काबू ना कर पावसु आ ना ही आपन विरोध बर्दाश्त कर सकेली. साधारण कार्टून पर ओकरा के बनावे वाला के पुलिस के हवाले कर देबे आ गड़े वाला सवाल पर टीवी के लाइव शो छोड़ के निकल जाए वाली ममता बुध का दिने जब दिल्ली से कोलकाता चहुँपली त सीधे अस्पताल चल गइली. उनकर ब्लड प्रेशर बहुते कम हो गइल बा आ उ बहुते तनाव में बाड़ी.\nनंदीग्राम के पहिले कबो वइसन ना भइल हिंसा का बुनियाद पर बदलाव के किला बनावल गइल त वाममोर्चा के पैंतीस साल पुरान किला के बुनियाद में मरीच झाँपी जइसन नरसंहार के गूंज बा. राजनीतिक हिंसा में नक्सली दौर से लगाइत अबले रोजाना कवनो ना कवनो गोल के समर्थक के मरइला के अनसुलझल घटना बाड़ी सँ. केशपुर, नानुर से लिहले ना जाने कतना नरसंहार बाड़ी सँ, त अउरी खून खराबा के रोक सकेला. राज्य में पंचायत चुनाव कपारे पर बा. भूख आ बेरोजगारी से जूझत राज्य में कारोबार, धंधा, उद्योग राजनीतिक हिंसा के शिकार हो गइल बा. किसान खुदकुशी करत बाड़ें. प्रतिभा बाहर जात बा. मानवाधिकार हनन के कवनो सुनवाई नइखे होखत, छुआछूत, भेदभाव, नफरत के अभियान जारी बा. लोग बहुते खराब तरीका से अपना अपना गोल से जुड़ल बाड़ें. सेवा आ संस्थानो में राजनीति के असर बा. समाज आ सड़क पर के अपराधी राजनीति में झंडाबरदार बाड़े आ आम आदमी कतहीं सुरक्षित नइखे. त जनप्रतिनिधिनो तक एकर आँच त पहुँचही के रहल.\nअर्थव्यवस्था के कवनो अस्तित्वे नइखे. निवेश के माहौल नइखे. साँच कहीं त एहिजा राजनीति छोड़ दोसर कुछ संभव नइखे. सामाजिक समरसता त हइले नइखे. राजनीतिक आ फिरकावाराना गोलबंदी में उत्पादन प्रणाली आ आजीविका के घनघोर संकट बा. राजनीति अब दबाइल नफरत आ हिंसा के नाम हो गइल बा. दुनिया भर में शहरी आबादी बढ़त बा बाकिर कोलकाता अकेला शहर हो गइल बा जवना के आबादी घटत बा. परइला का अलावे एह दमघोंटू हिंसक माहौल से बाचे के कवनो उपाय नइखे, जहाँ प्रकृति आ पर्यावरणो में राजनीति बोलेले. दुर्गापूजा के सांस्कृतिक माने वाला बंगाल अब अपना हर विरोधी के असुर मानेला. ई एगो अइसन वधस्थल बन गइल जहाँ सभे सभ केहु के खातिर जानलेवा बन गइल बा. एह माहौल में काल्हु के बंगाल कहाँ जाई आ ओकर का होखी एकर सहजे अंदाज लगावल जा सकेला.\n(११ अप्रेल २०१३)\nपाण्डेय हरिराम जी कोलकाता से प्रकाशित होखे वाला लोकप्रिय हिन्दी अखबार “सन्मार्ग” के संपादक हईं आ उहाँ के ब्लॉग ह खोज खबर\nभोजपुरी में फूहड़पन का खिलाफ ब्लैक मार्च


हँसऽ भा रोवऽ सचाई इहे बा कि … – Anjoria\nहँसऽ भा रोवऽ सचाई इहे बा कि …\nभोजपुरी भाषा का तौर प आपन जगहा नइखे बना पावत.\nभोजपुरी के धंधेबाजन के चिंता भोजपुरी के ना हो के आपन गोटी सेट करे करावे के आ दोसरा के मामर हेठ करावे ला अधिका बा.\nभोजपुरी आजु सबले बेसी अपना फिलिम आ गीतन का चलते चरचा में बा आ भोजपुरी के कर्णधार एह पर चिंता ना क के अपना फेर में लागल बाड़े.\nभोजपुरी जगत में तेरह कनौजिया तेरह चूल्हा वाला हाल बा. केहु अपना के दोसरा से अबर माने के तइयार नइखे. सभे अपना के सबले तेज सबले बड़हन साबित करावे मे लागल बा.\nआज ले भोजपुरी मे कवनो पत्र पत्रिका अइसन ना निकलल जवन बड़हन भोजपुरिया समाज के अपना सकल होखे.\nभोजपुरी के धंधाबाज अकसरहा दावा करत रहेले कि दुनिया में भोजपुरी बोले वालन के गिनिती बीस करोड़, पचीस करोड़ बा. बाकिर का सचहु ?\nअगर अतना भोजपुरिया बाड़े त भोजपुरी के कवनो वेबसाइट देश दुनिया मे लोकप्रिय काहे नइखे? का ओह लोग के भोजपुरी भासा में कुछ पढ़े लिखे के मन ना करे?\nकुछ विद्वान कहीहे कि चवन्नी अठन्नी छाप लोग वेबसाइट बना लेत बा त ओकरा के देखे के जाई?\nअगर इ साँच बा त विद्वान लोग बढ़िया साइट काहे नइखे बनावत चलावत?\nकवनो बड़का पत्र पत्रिका काहे नइखे निकलत?\nभोजपुरी के टीवी चैनल काहे टूट जात बाड़ी स? जब देखे वाला ना मिली त विज्ञापन ना मिली. विज्ञापन ना मिली त खरचा कहाँ से चली? इ सवाल चैनले ला ना, पत्र पत्रिका वेबसाइट फिलिम सीडी कैसेट सबका ला बा. ना नौ मन तेल होखी ना राधा जी नचीहे. आजु जवनो पत्रिका निकलत बाड़ी स, जवनो मीडिया मौजूद बा सब कुछ बेवकूफन का चलते जे आपन टाइम खराब करत बा, आपन धन बिलावत बा, मियाँजी दुबले क्यूं, शहर के अनेसे से!\nभोजपुरी के बात करे वाला लोग के समाचार, विज्ञप्ति, साक्षात्कार भोजपुरी मे ना हो के हिंदी भा अंगरेजी में काहे होखेला?\nभोजपुरी से जुड़ल संस्था अपना सामरोह का बारे में भोजपुरी के वेबसाइटन के जानकारी काहे ना भेजसु?\nकतना संस्था वाला जानत बाड़े कि भोजपुरी में एक ना दर्जनो वेबसाइट बाड़ी स?\nकतना लोग जानत बा कि देश में कतना पत्र पत्रिका भोजपुरी में निकलत बड़ी स? साँच कहीं त हमरो जानकारी नइखे. जानकारी होखो त कइसे? केहु केहु से बतियावे के तइयार नइखे, दोसरा के बड़ाई करे ला तइयार नइखे. एह हालात में भोजपुरी का अइसहीं चलत रही?\nजवाब हमरो लगे नइखे एही से पूछत बानी. बा केहू कुछ बतावे वाला?\nPrevious Post: भोजपुरी फिलिमन ला सेंसर बोर्ड बिहार मे बनावे के माँग कइली वैष्णवी\nNext Post: ‘हेलो भोजपुरी’ पत्रिका के विमोचन\nएकदम सांच बात बा …


सगरी खबर भोजपुरी में (बुध, 17 जून 2015) – टटका खबर\nसगरी खबर भोजपुरी में (बुध, 17 जून 2015)\nबिहार विधानसभा चुनाव खातिर भाजपा के प्रभारी अनंत कुमार के बयान का बाद उपजल बेचैनी सुशील मोदी के चुप ना रहे दिहलसि आ ऊ अब खुल के सामने आ गइल बाड़न. उनकर कहना बा कि भाजपा बिहार चुनाव से पहिले आपन नेता घोषित कर दी. देखल जाव कि सुशीलो मोदी शत्रुघ्न सिन्हा के लाइन धरत बाड़न कि ना बाकिर हाथे आवत मुख्यमंत्री के कुरसी खातिर जान लड़ा दीहें सुशील मोदी. उनकर लालसा छात्र नेता रहला का दौरान से हमेशा सामने आवत रहल बा. नीतीश कुमार के उप रहत ऊ भाजपा के बाकी नेतवन के मामर हेठ करे के कवनो मौका ना छोड़त रहलें.\nदिल्ली के केजरीवाल सरकार आ दिल्ली पुलिस के खींचतान के खबर का बीचहीं इहो खबर आइल बा कि केजरीवाल समेत आआपा गोल के 21 गो विधायकन का खिलाफ दर्ज आपराधिक मामिलन में दिल्ली पुलिस अब चार्जशीट दायर करे जात बिया. एह सूची के खासमखास लोग हउवें अरविंद केजरीवाल, मनीष सिसोदिया, सतेंद्र जैन, जरनैल सिंह, अखिलेश त्रिपाठी, गुलाब सिंह, रघुवीर शौकीन, संजीव झा, राकेश गुप्‍ता, राखी बिड़लान वगैरह.\nबिहार विधानसभा चुनाव में मायावती के पार्टी बसपा में विचार विमर्श शुरू हो गइल बा. हो सकेला कि बसपा अकेले लड़े के योजना बनावे. मायावती के बसपा के मैदान में अइला से भाजपा के दलित वोट बैंक पर काबिज होखे के कोशिश में रुकावट आई. अब ई अलग बाति बा कि बिहार में बसपा के ऊ ताकत नइखे जवन यूपी में देखे के मिलेला.\nसंघ लोक सेवा आयोग दिल्ली हाई कोर्ट के बतवले बा कि सिविल सेवा के परीक्षा में आवेदन करे वालन खातिर किन्नर समुदाय ला तिसरका लिंग के शामिल ना कर सके काहे कि एह कैटेगरी के बारे में अबहीं ले सुप्रीम कोर्ट साफ नइखे बतवले. ओकर निर्देश मिलला का बादे कवनो फैसला लीहल जा सकेला.\nपिछला लोकसभा चुनाव का दौरान कइल खरचा के हिसाब अबहीं ले ना दिहला का चलते मेघालय में पी.ए. संगमा के गोल नेशनल पीपल्‍स पार्टी-एनपीपी के मान्‍यता चुनाव आयोग निलंबित कर दिहले बावे. अइसन फैसला पहिला बेर लीहल गइल बा.\nराष्ट्रीय मानवाधिकार आयोग पिछला हप्ता झारखंड में मारल गइल 12 गो माओवादियन का मामिला में झारखंड सरकार के नोटिस जारी क के जवाब मंगले बावे. आजु ले कबहीं मानवाधिकार आयोग माओवादियन भा नक्सलियन का तरफ से भइल हत्याकाण्डन में ओकरा से सवाल नइखे पूछले. काहे कि आम आदमी के कवनो मानवाधिकार ना होला सगरी मानवाधिकार आतंकियन आ उग्रवादियने खातिर होला.\nभारत के ग्रैंड मास्टर विश्वनाथन आनंद, स्टॉवेंगर में नॉर्वे शतरंज प्रतियोगिता के तइयारी ला खेलल जात ब्लिट्ज़ टूर्नामेंट में मैगनस कार्लसन से हार गइल बाड़न. आनंद अब कारूआना से खेलीहें.\nबलिया में बिजली किल्लत के विरोध करे वाला विद्यार्थियन के मामला गरमाइल जात बा. मंगलो का दिने की जगहा विद्यार्थी नेता लोग आपन आपन सभा क के एह मुद्दा पर प्रश‌ासन का खिलाफ लड़ाई लड़े के योजना बनवलें.\nमंगलो का दिने बलिया में अतिक्रमण हटावे के अभियान चालू रहल बाकिर एह अभियान के बेंवत अतने बा कि आगे आगे अतिक्रमण हटावत टीम चलेले आ पाछे पाछे फेर अतिक्रमण होखल शुरु होत जाला. प्रशासन का लगे ना त कवनो स्थायी योजना बा ना एक बेर अतिक्रमण हटा लिहला का बाद दुबारा लागे से रोके के ताकत.\nबलिया मे संकर धान, ज्वार, आ मकई के बीया बाँटे के तारीख अब तीस जून ले बढ़ा दीहल गइल बा. सगरी बीज भंडारन पर ओह दिन ले बीया उपलब्ध करावे के निर्देश दिहले बावे प्रशासन.\nपूर्वांचल में दंगल आ घुड़सवारी खातिर मशहूर आ चितबड़ागांव के रहेवाला जगदीश सिंह पहलवान के मौत दिल्ली में इलाज करावत हो गइल बा. उनकर उमिर 73 बरीस रहुवे.\nबिआह करा के लवटत बारातियन के जीप सोमार का दिने नौरंगा पीपा पुल का लगे पलट गइल आ एह हादसा में 55 बरीस उमिर के चांदपुर के चौकीदार काशीनाथ यादव के ओहिजे मौत हो गइल जबकि बाकी लोग सकुशल बाच गइल. जीप पर कुल 14 जने सवार रहले.\nमुहम्मदाबाद का लगे आ एही तहसील के कुछ गांवन के कासिमाबाद तहसील में डाल दीहल गइल बा. एह फैसला से नाराज लोग एह बदलाव के रोके खातिर आन्दोलन करत बाड़न.\nघर में बिजलि के वायरिंग करे आइल एगो नवही ओह घर के लड़िकी संगे अइसन वायरिंग जोड़लस कि तीन साल का भितरे दुनू के शादी करावे के पड़ गइल. मामला देवरिया जिला के बघौचघाट के हवे.\nअपना छोट बेटा संगे नइहर खातिर चलल गुठनी के एगो औरत के बैग चलत मऊ पैसेंजर से छीन के एगो दोसर मेहरारू कूद गइल. पुलिस में केस लिखवा दीहल गइल बा बाकिर ऊ बैगचोरनी भेंटाव तब नू,\nशादी बिआह के सीजन खतम भइला का बाद रोजी रोजगार करे वाला लोग दिल्ली, मुंबई, सूरत, कोलकाता वगैरह जाए खातिर रेलवे के आरक्षण खातिर काउन्टर पर जुटत बाड़े बाकिर दलालन के जाल अतना बरियार रहत बा कि आम आदमी के तत्काल टिकट मिलल चाँद उतरला बरोबर हो गइल बा आ एह चलते आए दिन कवनो ना कवनो काउन्टर पर मारपीट के हालात बनत रहत बा.\nगोरखपुर मेडिकल कालेज में परीक्षा का समय मेडिकल काउंसिल आफ इंडिया के टीम कालेज में पीजी विभागन के निरीक्षण करे आवे वाली बिया. एह खातिर मेडिकल कालेज में तइयारी शुरु हो गइल बा.\nचौरीचौरा के करमहा ढाला का लगे 35 बरीस उमिर के एगो अनजान नवही मंगल का दिने गोरखपुर से देवरिया ओर जात वैशाली एक्सप्रेस के आगा सूत के जान दे दिहलसि. एकरा आवे का पहिलही से ऊ साइकिल खड़ा क के टहलत रहुवे.\nयूपी के 25वां विश्वविद्यालय के रूप में सिद्धार्थ विश्वविद्यालय, कपिलवस्तु, आजु बुध का दिन से काम कइल शुरु क दिहलसि. एह विश्वविद्यालय का जद में गोरखपुर मंडल के महराजगंज, बस्ती मंडल के सिद्धार्थनगर, संतकबीर नगर आ सिद्धार्थनगर अउर देवीपाटन मंडल के बलरामपुर आ श्रावस्ती जनपद के कुल 185 गो कालेज आ जइहें.\nपिछला सोमार का दिने अकेले गोरखपुर टीसन से 52460 लोग टिकट खरीदल आ एह से रेलवे के 10644483 रुपिया के कमाई भइल.\nहाटा बाजार से तगादा वसूली क के बड़हलगंज लवटत एगो निजी कंपनी के कर्मचारी से मंगल का दिने बड़हलगंज में नेवादा गांव का लगे पल्सर सवार तीन गो बदमाश 90930 रुपिया लूट के भाग लिहले सँ.\nजौनपुर जिला के बनपुरवा गाँव में काल्हु मंगल का उपरी बेरा करीब चार बजे हाईटेंशन बिजली तार के चपेटा में आ के तीन लोग झँउस गइल बा. एक जने के फूलपुर, वाराणसी के एगो निजी अस्पताल में भरती करावल गइल बा.\nमंगल का दिेन जब मंडुआडीह टीसन पर शिवगंगा एक्सप्रेस के नयका रेक आइल त ओह पर सवार होखे आइल लगो के अचरज के ठेकाना ना रहल. पूरा सजल धजल आइल ट्रेन के हर बोगी नया अन्दाज में बनल मिलल जवना में भरपूर जगहो रहुवे कोच का भीतर चले फिरे खातिर.\nयूपी के लोक निर्माण राज्यमंत्री सुरेंद्र पटेल पंचक्रोशी परिक्रमा में पड़ेवाला हर रास्ता के दुरुस्त करावे आ सूखल तालाबन में पानी भरवावे के आदेश दिहलन. हिन्दू लोग के ई धार्मिक यात्रा आजु 17 जून से शुरु होखे जात बा आ अबहीं ले एकर सुध नइखे लिहले राज्य सरकार. अब आखिरी बेरा में एह तरह के काम से लोग के कवनो सुविधा मिले भा ना अधिकारियन के कमाई के राह जरूर मिल जाई.\nवाराणसी के हरिश्चंद्र पीजी कालेज में विद्यार्थियन के संबोधित करत भाजपा प्रदेश अध्यक्ष लक्ष्मीकांत वाजपेयी सलाह दिहलन कि छात्रसंघ के पदाधिकारी दलगत आधार पर काम मत करस आ पूृरा छात्र समाज खातिर काम करे के आदत डालसु.\nसारण जिला के एकमा नगर पंचायत के गोपाली गांव से सोमार का दिने निकलल बारात जब मढ़ौरा के गांधी नगर चहुँपल त दुलहा के मंदिर दर्शन करावे खातिर दुलहिन के चाचा ले के मंदिर चललन. मंदिर में दुलहा गरमी लागे के शिकायत कइलस त चाचा ओकरा के एक गिलास पानी पिअवलन आ पानी पियते दुलहा के तबियत अउरी बिगड़ गइल. बाद में जनवासा में ओकर मौत हो गइल. ओकरा मरला का बाद ओकरा मौसेरा भाई के चाचा ध लिहलन कि अब एकरे संगे लड़िकी के बिआह करा दीहल जाव. ऊ लड़िका केहु तरह आपन जान बचा के भागल.\nसारण जिला के भेल्दी इलाका के अदमापुर गांव में महतारी का लगे सूतल दू बरीस के लड़िका के सियार उठा ले भागल आ कुछ दूर ले जाके ओकर गरदन काट के मुआ दिहलसि. एह हादसा से गाँव के सगरी लोग हदस में आ गइल बा.\nगोपालगंज व्यवहार न्यायालय के अधिवक्ता मुकेश राय आ उनका परिवार के लोग पर सदर अस्पताल में भइल लाठी चार्ज आ बाद में ओह लोग पर दायर मुकदमा से नाराज वकील लोग आज बुध से बेमियादी हड़ताल पर जाए के फैसला कइले बा.\nगोपालगंज जिला के कुचायकोट इलाका के बेलवनवां गांव का नियरा मंगल का दिने एगो ट्रक से कचरा के बाइक सवार दू गो नवहियन के मौत ठाँवे पर हो गइल आ ट्रक वाला ट्रक ले के भाग निकलल.\nसिवान के रेनुआ के प्रोपर्टी डीलर टिंकू सिंह के हत्या का मामिला में शातिर अपराधी चाइनिज के गिरफ्तार क के पुलिस पूछताछ करत बिया. एह मामिला में नामजद कुख्यात रइस खां समेत कुल सात जने के गिरफ्तारी खातिर कोशिश करत बिया पुलिस बाकिर ओकरा सफलता नइखे मिलत.\nविदेश जात अपना मरद के विदा करे स्टेशन जाए खातिर अपना भाई साथे मोटरसाइकिल से जात एगो औरत के आंदर ढाला का नियरा सतपोखरिया में एगो स्कार्पियो वाला धक्का मार दिहलसि. भाई के जान बाँच गइल बाकिर ओह औरत के मौत ओहिजे हो गइल.\nसिवान के डीएवी कालेज का लगे के पंच मंदिरा दुर्गा मंदिर में दुर्गा जी के मूर्ति पर से जेवर चोरा के भागत एगो चोर के लोग चहेट के ध लिहलसि आ बढ़िया से पिटाई कइला का बाद पुलिस के सँउप दीहल.\nभोजपुर जिला के संदेश अंचल के सीओ अनिल कुमार सिन्हा दू गो मुखिया लोग का खिलाफ अपना साथे मारपीट करे आ सरकारी काम में बाधा डाले के मुकदमा दर्ज करवले बाड़न.\nरोहतास जिला के डेहरी-आन-सोन में क्रशर चलाए वालन के हिम्मत अतना बढ़ गइल बा कि मंगल का दिने डम्पर रोके वाला सिपाहियन के डम्परे चढ़ा के मार देबे के कोशिश कइलन स. बाकिर असफल रहला का बाद डंपर छोड़ के भाग निकललन स. पुलिस एह मामिला मे तीन गो डंपर जब्त कइले बिया. तीनो पर गिट्टी लदाइल बा.\nकैमूर जिला मे लागल नियोजन सह मार्ग दर्शन मेला 2015 में कुल 707 बेरोजगारन के नौकरी देबे खातिर चुन लिहले 14 गो कंपनियन के अधिकारी. मेला टाउन हाई स्कूल परिसर में लगावल गइल रहुवे.\nबक्सर टीसन के बुकिंग काउंटर पर मंगल का दुपहरिया विजलेंस के छापा पड़ल बाकिर काम लाएक कवनो बात पकड़ में ना आइल.\nमोतिहारी – तुरकौलिया रोड पर बैरिया बाजार का नियरा एगो कमांडर जीप से कचरा के आठ बरीस के एगो लड़िकी के मौत हो गइल. बच्ची फतेह टोला के रहुवे. भागत जीप के ड्राइवर के लोग चहेट के पकड़ लीहल आ पुलिस के सँउप दीहल.


प्रयोगकर्ता वार्ता:Neo ^ - विकिपीडिया\nप्रयोगकर्ता वार्ता:Neo ^\nWelcome! Neo ^\nस्वागतम्! नमस्कार Neo ^ जी, भोजपुरी विकिपीडिया पर राउर बहुत स्वागत बा!\nNeo ^ जी ए समय रउँआ विकिमीडिया फाउन्डेशन क परियोजना भोजपुरी विकिपीडिया पर बाड़ीं। भोजपुरी विकिपीडिया एगो मुक्त ज्ञानकोष हवे, जेवन ज्ञान बाँटे खातिर तैयार रहे वाला दुनिया भर की योगदान करे वाला भईया बहिनिन द्वारा लिखल जाला। ए समय ए परियोजना में 18,140 शामिल सदस्य लोग बाटे। ई बहुते खुशी क बाति बा कि रउँओं ए में शामिल हो गइल बाड़ीं। विकिपीडिया से सम्बन्धित कई तरह क सवाल जेवन रउँआ की मन में होई ओकर जबाब अक्सर पूछल जाए वाला प्रश्न में मिल जाई। आशा इहे बा कि रउँआ इस परियोजना में नियमित रूप से शामिल होकर भोजपुरी भाषा में ज्ञान के संरक्षित करे में आपन योगदान देइब। एक बेर फिर से बहुत धन्यवाद आ स्वागत बा।\nविकिनीति, नियम आ सावधानी\nविकिपीडिया की सारा नीति-नियमन का सार-तत्व एकरी पाँच गो आधार में बा। एकरी अलावा कुछ अउरी मेन-मेन बाति जेवन धियान में रक्खे लायक बा ऊ नीचे दिहल जात बा:\nअपनी खुद की बारे में लेख मत बनाईं। अपने बारे में रउँआ कुछ संछेप में जानकारी अपनी सदस्य पन्ना पर दे सकत बाड़ीं । अपनी सदस्य पन्ना पर अपना फोटो सकत बाड़ीं।\nकौनो पन्ना पर मनमाना ढंग से कौनो चीज चाहे अपनी इंटरनेट पन्ना क लिंक मत डालीं। पहिले से बनल लेखन में कौनो संपादन खाली टेस्ट करे खातिर मत करीं। कौनों तरह का परीक्षण अपनी प्रयोगपन्ना पर करीं। ओहिजा रउँआ परीक्षण करे खातिर स्वतन्त्र बाड़ीं।\nअगर रउँआ कौनो चित्र/फोटो के अपलोड करत हैं, त ओकर लाइसेंस विकल्प ज़रूर देंईं। मुक्त लाइसेंस की अभाव में ऊ फोटो विकिपीडिया से हटा दिहल जाला। इंटरनेट पर उपलब्ध फोटो कुल के तौले इहाँ मत चढ़ाईं, जवले ई निश्चित न होखे की ओकर लाइसेंस सब जगह बाँटे खातिर बा कि ना चाहे ओकरी मालिक से ए काम खातिर लिखित अनुमति न ले लिहले होंखीं। अगर रउँआ के कौनो फोटो क जरूरति बा त ओके पहिले विकिमीडिया कॉमन्स में खोजीं आ ओ फोटो के ओही नाँव से बिना इहाँ अपलोड कइले भोजपुरी विकिपीडिया की कौनो भी लेख में प्रयोग कर सकते हैं। विकिमीडीया कॉमन्स में 1 करोड़ से भी अधिका मीडिया उपलब्ध बा।\nसम्पादन में चाहे कौनों सदस्य से वार्ता करत घरी आपन भाषा-बानी शिष्टाचार वाला रखीं। जे केहू इहाँ सदस्य बा ऊ सब लोग इहाँ आपन अनमोल समय में से कुछ समय भोजपुरी भाषा खातिर लगावत बा। अइसना में केहू खातिर अपशब्द बोलल चाहे उदंडता देखावल भोजपुरी खातिर ठीक ना होई। आपन जिम्मेवारी समझीं।\nचौपाल में आ लेख या सदस्य की बातचीत वाला पन्ना पर सन्देश लिखले की बाद अपना दसखत/हस्ताक्षर जरूर करीं । एकरी खातिर --~~~~ लिख देंईं।\nविकिपीडिया में कइसे योगदान कइल जाय?\nविकिपीडिया में योगदान दिहला क कई गो तरीका बा। आप कौनो बिषय पर लेख बनावल शुरू कर सकत हईं। जदि ओ बिषय पर पहिले से लेख बनल बा, त रउँआ ओ में कुछ अउरी जानकारी जोड़ सकत बाड़ीं। आप से बनल लेखन क भाषा सुधार सकत बाड़ीं। आप ओकरी प्रस्तुतीकरण के अउरी नीमन से स्पष्ट आ ज्ञानकोश की लायक बना सकत बाड़ीं। आप ओ में साँचा, संदर्भ, श्रेणी, फोटो जोड़ सकत बाड़ीं। योगदान से संबंधित कुछ महत्वपूर्ण कड़ी नीचे दिहल जात बा:\nअगर विकिपीडीया पर सम्पादन करे के नइखीं जानत त सबसे पहिले खुद सीखे खातिर लेख जरूर देखीं। एकरी बाद अपनी मनपसन्द बिसय पर चाहे कौनो नया बिसय पर नया लेखलिखीं।\nविकिपीडिया क रखरखाव करे में सहायता करीं\nविकिपीडिया की लेखन क आकलन करे में सहायता करीं\nविकिपीडिया:देवनागरी में कइसे टाइप करीं? (How to view and input Hindi text?)\nविकिपीडिया:प्रयोगस्थल: विकिपीडिया संपादन से परिचित होखे खातिर निःसंकोच प्रयोग करीं।\nअइसन लेख मत बनाईं\nलेख क नाँव कइसे रखीं\nअपनी पसन्द में जा के उपयुक्त गैजेट आ विभिन्न विकल्प चुनीं।\nअउरी रोचक कड़ी कुल\nचौपाल (भोजपुरी विकि पर सामूहिक चर्चा के लिए )\nचुनल गइल लेख(विकिपीडीया क सबसे नीमन सामग्री)\n(अगर रउआं के कौनो तरह क सहायता चाहीं त विकिपीडिया:चौपाल पर चर्चा करीं। आशा बा की रउआं के विकिपीडिया पर आनंद आई आ रउवाँ विकिपीडिया के सक्रिय सदस्यबनल रहब!)\n--सरोज(Saroj) (कुरा गर्ने) १९:२६, ५ नवम्बर २०१४ (UTC)\n"https://bh.wikipedia.org/w/index.php?title=प्रयोगकर्ता_वार्ता:Neo_%5E&oldid=626096" से लिहल गइल\nएह पन्ना पर आखिरी बेर संपादन 24 सितंबर 2018 के 05:26 बजे भइल रहल।


हिट फिलिमन के पर्याय बनली अक्षरा सिंह – Anjoria\nसिनेमा भोजपुरी में आपन मजगर पहचान बना लेबे वाली अक्षरा सिंह आज हिट फिलिमन के दोसर नाम बन गइल बाड़ी, अक्षरा सिंह माने कि सुपर हिट फिलिम. अब अक्षरा के लगातार हिट होखत फिलिमन में एगो नाम अउर जुड़ गइल बा ‘दिलेर’ के. बिहार के ४० गो सिनेमाघरन में रिलीज भइल ई फिलिम तिसरको हफ्ता धूम मचावे में लागल बिया.\nएह फिलिम में अक्षरा सिंह के किरदार के नाम ‘रानी’ बा. एह किरदार के सभतर बड़ाई होखत बा. कम बाकिर नीमने फिलिम करे में विश्वास राखे वाली अक्षरा सिंह के आवे वाली फिलिमन में नारी प्रधान फिलिम “प्रतिघात”, “प्रतिज्ञा-२”, आ “बलमा बिहार वाला” प्रदर्शन खातिर तइयार बाड़ी सँ.


केन्द्रिय मंत्री वी के सिंह पर फिर उठल अंगुरी | Bhojpuri News Website\nकेन्द्रिय मंत्री वी के सिंह पर फिर उठल अंगुरी\nमोदी सरकार में केन्द्रिय मंत्री वी के सिंह पर गंभीर आरोप लागल बा. इ आरोप आर्म्ड फोर्सेज ट्रिब्युनल (एएफटी) की तरफ से लगावल गईल बा. अलग-अलग समाचार एजेंसीयन की तरफ से मिलल समाचार के अनुसार एएफटी कहले बा कि पूर्व आर्मी चीफ आ वर्तमान मे केन्द्रिय मंत्री वीके सिंह नियम के उलंघन कईले बाड़ें.\nउ अपना हिसाब से मिलेट्री कोर्ट के प्रभावित कईलन.एएफटी के अनुसार वीके सिंह बदले की भावना से सीनियर आँफिसरन के प्रताड़ित कर के इंडियन आर्मी के प्रतिष्ठा के भारी चोट पहुचवले बाड़न.\nकोर्ट मार्शल के तहत 2011 में जनरल रथ आ मिलेट्री सेक्रेटरी लेफ्टिनेंट जनरल अवधेश प्रकाश के पश्चिम बंगाल के सुकना में 70 एकड़ प्लांट में शैक्षणिक संस्थान बनावे ला एगो प्राइवेट बिल्डर के एनओसी सर्टिफिकेट दिहला के दोषी पावल गईल रहे.\nलेकिन अब एएफटी द्वारा आर्मी के ओह दावा के खारिज कर दिहल गईल बा कि शैक्षणिक संस्थान के निर्माण से खतरा उत्पन्न हो सकत रहे. आप लोगन के बतावत चल जाव कि सुकना प्लांट केस के जांच जनरल वीके सिंह शुरू कईले रहलन आ वीके सिंह ओह समय इर्स्टन आर्मी कमांडर रहलें.\nउधर जनरल रथ अपनी याचिका में एएफटी के बतवले रहल कि वीके सिंह एह मामले के अनावश्यक रूप से तूल देत बाड़न काहें से कि वीके सिंह के जनरल अवधेश के साथ उनकर मित्रता पूर्ण व्यवहार ना रहल.\nट्रिब्युनल सिंह के जन्म तिथी विवाद मामले मे कहलस कि जनरल वी के सिंह के वाइस आर्मी चीफ स्टाफ बानवे में पुरा तरह से अनदेखी भईल. आ एकरा ला वी के सिंह के मन में मिलेट्री सिक्रेटरी के प्रति बदले के भावना आ गईल.


हँसी के तड़का में आनन्द मोहन – Anjoria\nअप्रैल 2, 2011 आनन्द मोहन, हँसी के तड़का\nभोजपुरी टीवी चैनल महुआ के कॉमेडी शो “हँसी के तड़का” में अबकी शनिचर मशहूर हास्य कलाकार आनन्द मोहन के जलवा देखे के मिले वाला बा. शो के एंकर सुनील साँवरा तीस मार खाँ बनि के स्टेज पर अइहें आ आनन्द मोहन आ बाकी जज लोग के स्वागत करीहें. पहिला परफारमेंस रही नई दिल्ली के सुमन के जे कालेजिया लड़िकी बनि के अइहें आ कॉलजे के बात सुनइहें. नवादा के बुल्लू कबाड़ी के किरदार में अइहें जे आदमी के पार्ट्स बेची. भोपाल के रणवीर भूत का रुप में अइहें आ सुनइहें कि आजुकाल्हु भूतन के साथ का का दिक्कत आ रहल बा. जबलपुर के गायकवाड बतइहें कि बितल जमाना से आजु के जमाना में का बदलाव आइल बा. पहिले लोग कइसे प्यार करत रहे आ आजु कइसे करत बा. दिल्ली के पीयूष सुनइहें कि जानवरन के बोली सीखे जब जंगल में गइलन त उनका साथे का का भइल. देवरिया के पारितोष पाकिट मारन के वर्ल्ड कप के किस्सा सुनइहें. पारितोष के प्रस्तुति सबले शानदार रही आ उनुके के परफार्मर आफ दे डे के पुरस्कार मिली.\nएह शो के प्रसारण शुक आ शनिचर का दिने रात नौ बजे से होखल करेला.


कब तक होतई सुधार? | Khabar Lahariya (खबर लहरिया)\nखबर लहरिया » कब तक होतई सुधार?\nसरकार अनेक तरह के योजना लगू कर के हर विभाग में कर्मी बहाली कयले छथिन। कयला कि कोई भी योजना के काम में बाधा न पहूंचे फिर भी समय से काम पुरा न होई छई। जईसे में सीतामढ़ी अउर शिवहर जिला में बहुत अईसन विद्यालय देखे के मिलईय कि कहीं के विद्यालय सड़क से नीच हई त कहीं बाउन्ड्री न हई, कही शौचालय चापाकल के समस्या लागल हई। जेई कारण बच्चा अउर शिक्षक के बहुत परेशानी होई छई। जईसे में शिवहर जिला में राजकीय मध्य विद्यालय विशनपुर फकीरा के फिल्ड बहुत निच हई। तनको बरसा होई छई त पुरा फिल्ड बहुत पानी किचर भर जाई छई। जब कि कईक तरह के योजना से विद्यालय में काम होई छई। जेईसे में सोलर लाईट घोटाला में कईक प्रखण्ड के मुखिया पर हाई कोर्ट से केश चल रहल। जेई कारण अभी तक कोई नया स्कीम भी न आ रहल हई। भवन निर्माण के लेल लाखों रूपईया अबई छई लेकिन बजट के अनुसार काम न होई छई।\nजईसे कि बिहार शिक्षा परियोजना के द्वारा विद्यालय के भवन निर्माण, बाउन्ड्री,पी.एच.डी. के द्वारा शौचालय, चापाकल, मनरेगा के द्वारा मिट्टीकरण के काम होई छई। इ सब काम के लेल हर विभाग बनल हई। फिर भी काम में देरी होई छई। अगर सरकार योजना लागू कयले छथिन त समय-समय से काम के भी पलट के भी देखे के चाही।\nबिजली से जुड़ो हे बच्चन को भविष्य


दुर्गा स्थान पर भगदड़ से दर्जन भर लोग के मौत आ पचासन घवाहिल – टटका खबर\nदुर्गा स्थान पर भगदड़ से दर्जन भर लोग के मौत आ पचासन घवाहिल\n10 died and 50 injured in stampede ataPuja place\nAt Durga Sthan of Teldiha under Shambhuganj P.S. of Baka district 10 persons died and more than 50 were injured when two groups started fighting whenagoat was being sacrificed to please the goddess ! Police lathi charged and fired to control the crowd and senior officers are camping there. Situation is under control.\nबाँका जिला के शंभूगंज थाना के टेलडीहा दुर्गास्थान पर भइल भगदड़ से दस लोग के जान चलि गइल आ पचसन लोग घवाहिल हो गइलें. बतावल जात बा कि बकरा के बलि देत घरी दू गुट अपने में लड़ गइल जवना चलते भगदड़ मचल आ लोग एक दोसरा के कचारत लसारत भाग चलल. भीड़ के काबू करे खातिर पुलिस लाठीओ चलवलसि आ फायरिंगो कइलस. अब प्रशासने बता सकेला कि लाठी चार्ज आ फायरिंग से भगदड़ पर कइसे काबू पावल जाला !\nघटनास्थल पर पुलिस आ प्रशासन के बड़का अधिकारी लोग कैंप कइले बा आ हालात काबू में बतावल जात बा.


Le Aileen Rangwa Gulaal All Song Lyrics » Hindi Note Book\nRang Deb Choli (Pawan Singh) Lyrics\nRang Deb Choli Is Superhit Bhojpuri Old Holi Song Sung By Pawan Singh From “Le Aileen Rangwa Gulaal” Album. This Song Is Written By Vinay Bihari While Music Given By Rajesh Gupta. It’s Released By T-Series Hamaar Bhojpuri Youtube Channel.\nRang Deb Choli (Tohra Lehenga Mein)\nआवs ना खेलाई बुचि तोहरा के होली\nचुनरी उतार के हम रंग देब चोली\nकई देब जोबनवा लाल\nतोहरा लहंगा में\nहो तोहरा लहंगा में\nकी तोहरा लहंगा में आपन पिचकारी देहब डाल\nतोहरा लहंगा में आपन पिचकारी देहब डाल !\nमस्ती होली के ले लs सारा अंग रंगवालs\nअसो के होली में बुचि हमरे से लगवालs\nकहबू तू हमरा के ब्यॉय वेरी गुड हो\nदेखी पिचकारी तोहार बन जाई मूड हो\nबड़ुवे ई अईसन कमाल\nचोली तोहार चपचपाई चुई रस अलबेला\nहई हम अईसन खेलाड़ी खेला खेली अकेला\nहई हम अईसन खेलाड़ी खेला खेली अकेला\nदेखs आजमा के एकरा में बड़ा जोश बा\nआरा वाली माटी हवे माटी बड़ा ठोस बा\nमिली नाही एकर मिशाल\nहोली दीपक संग खेलबू सालो भर ना भूलईबू\nलगवा के हमरा से देखs दोसर से नाही लगवईबू\nमान लेबू हमरा के गोरी हमजोली\nहर साल संगे हमरा खेलबू तू होली\nरही नाही मन में मलाल\nAawa Na Khelai Buchi Tohra Ke Holi\nChunari Utar Ke Hum Rang Deb Choli\nKayi Deb Jobanwa Laal\nTohra Lahanga Me\nHo Tohra Lahanga Me\nKi Tohra Lahanga Me Aapan Pichkari Dehab Daal\nTohra Lahanga Me Aapan Pichkari Dehab Daal !\nMasti Holi Ke Le La Sara Ang Rangawala\nAso Ke Holi Me Buchi Hamre Se Lagawala\nKahabu Tu Hamra Ke Boy Very Good Ho\nDekhi Pichkari Tohar Ban Jaai Mood Ho\nBaduwe E Aaisan Kamaal\nCholi Tohar Chapchapai Chuyi Ras Albela\nHayi Hum Aaisan Kheladi Khela Kheli Akela\nDekha Aajma Ke Aekra Me Bada Josh Ba\nAara Wali Maati Hawe Maati Bada Thos Ba\nMili Nahi Aekar Mishal\nHoli Deepak Sang Khelabu Saalo Bhar Na Bhulaibu\nLagwa Ke Hamra Se Dekha Dosar Se Nahi Lagawaibu\nMaan Lebu Hamra Ke Gori Hamjoli\nHar Saal Sange Hamra Khelabu Tu Holi\nRahi Nahi Man Me Malaal\nRasgulla Jaisan Ba (Pawan Singh) Lyrics\nJanuary 9, 2021 by Arvind Maurya\nRasgulla Jaisan Ba Is Superhit Bhojpuri Old Holi Song Sung By Pawan Singh From “Le Aileen Rangwa Gulaal” Album. This Song Is Written By Vinay Bihari While Music Given By Rajesh Gupta. It’s Released By T-Series Hamaar Bhojpuri Youtube Channel.\nRasgulla Jaisan Ba\nसारा रारा रारा रारा रारा रारा रा जोगी जी सारा रारा ….!\nवाह भाई बाव ! वाह खेलाड़ी वाह !\nवाह भाई बाव ! वाह खेलाड़ी वाह !\nभउजी के माल भईल फागुन में बुक भाई फागुन में बुक\nभउजी के माल भईल फागुन में बुक\nआ देवर जी खोलेले चोली के हुक\nबोलs हई रे हई रे ऐ हा ..!\nचोली से रस चुवे लचकल बा डाढ़ भाई लचकल बा डाढ़\nचोली से रस चुवे लचकल बा डाढ़\nआ के खाई गोरी के ललकी अनार\nकेकरा खातिर झूला मुनी रखले बाड़ू खुला\nआये हाय ..!\nकेकरा खातिर झूला मुनी रखले बाड़ू खुला\nरसगुल्ला अईसन बा\nअरे बोलs बोलs ऐ रसगुल्ला !\nकेवाड़ी बंद रखबू की खुल्ला !!\nहां रसगुल्ला अईसन बा\nकी तोहार मस्त जोबन गुलगुल्ला\nकी तोहार मस्त जोबन गुलगुल्ला !\nरसगुल्ला अईसन बा !!\nअईसे मत देहिया तू देखावs खुलेआम हो\nदेखावs खुलेआम तू देखावs खुलेआम हो !\nआ खोल दिहले बाड़ू अपना झूला के बटाम हो\nझूला के बटाम अपना झूला के बटाम हो !\nआँख मारी मुला मुनी रखले बाड़ू खुला\nबाछी हो ..!\nहोलिया के असर हs की उमर के उठान हो\nउमर के उठान हो की उमर के उठान हो !\nअईसे जे देखईबू तs हो जईबू तू जियान हो\nहो जईबू तू जियान हो हो जईबू तू जियान हो !\nजवानी के पुला मुनी रखले बाड़ू खुला\nमारेब पिचकारी जोबन हो जाई रंगीन हो\nहो जाई रंगीन जोबन हो जाई रंगीन हो !\nमोहब्बत के गाड़ी मुनी हो जाई एक दू तीन हो\nहो जाई एक दू तीन मुनी हो जाई एक दू तीन हो !\nतs फेके लगबू कुला मुनी रखले बाड़ू खुला\nSara Rara Rara Rara Rara Rara Ra Jogi Ji Sara Rara ….!\nBhauji Ke Maal Bhail Phagun Me Book Bhai Phagun Me Book\nBhauji Ke Maal Bhail Phagun Me Book\nAa Devar Ji Kholele Choli Ke Hook\nCholi Se Ras Chuwe Lachkal Ba Dadh Bhai Lachkal Ba Dadh\nCholi Se Ras Chuwe Lachkal Ba Dadh\nAa Ke Khayi Gori Ke Lalki Anaar\nKekra Khatir Jhula Muni Rakhle Badu Khula\nAaye Haye ..!\nRasgulla Aaisan Ba\nAre Bola Bola Ae Rasgulla !\nKewadi Band Rakhabu Ki Khulla !!\nHa Rasgulla Aaisan Ba\nKi Tohar Mast Joban Gulgulla\nKi Tohar Mast Joban Gulgulla !\nRasgulla Aaisan Ba !!\nAaise Mat Dehiya Tu Dekhawa Khuleaam Ho\nDekhawa Khuleaam Tu Dekhawa Khuleaam Ho !\nAa Khol Dihle Badu Apna Jhula Ke Bataam Ho\nJhula Ke Bataam Apna Jhula Ke Bataam Ho !\nAankh Mari Mula Muni Rakhle Badu Khula\nBachhi Ho …!\nHoliya Ke Asar Ha Ki Umar Ke Uthan Ho\nUmar Ke Uthan Ho Ki Umar Ke Uthan Ho !\nAaise Je Dekhaibu Ta Ho Jaibu Jiyaan Ho\nHo Jaibu Tu Jiyaan Ho Ho Jaibu Tu Jiyaan Ho !\nJawaani Ke Pula Muni Rakhle Badu Khula\nMareb Pichkari Joban Ho Jaai Rangeen Ho\nHo Jaai Rangeen Joban Ho Jaai Rangeen Ho !\nMohabbat Ke Gadi Muni Ho Jayi Ek Du Tin Ho\nHo Jayi Ek Du Tin Muni Ho Jayi Ek Du Tin Ho !\nTa Feke Lagabu Kula Muni Rakhale Badu Khula\nCholiya Me Rangwa Girai Ke (Pawan Singh) Lyrics\nJanuary 9, 2021 January 9, 2021 by Arvind Maurya\nCholiya Me Rangwa Girai Ke Is Superhit Bhojpuri Old Holi Song Sung By Pawan Singh From “Le Aileen Rangwa Gulaal” Album. This Song Is Written By Vinay Bihari While Music Given By Rajesh Gupta. It’s Released By T-Series Hamaar Bhojpuri Youtube Channel.\nCholiya Me Rangwa Girai Ke\nचोलिया में रंगवा गिराई के\nरंग देब तोहार जोबना\nऐ हो बुचि रंग देब तोहार जोबना\nतs मान जईबू हमरा के गोरी हो\nआपन तू सजना\nमान जईबू हमरा के गोरी हो !\nआपन तू सजना !!\nगोर गोर देहिया तोहार\nलउकेला कमाल हो\nभींजल बाटे सउसे शरीर\nकही रंग हरियर चढ़ल\nकही रंग लाल हो\nआ कही बाटे पियर अबीर\nमन करे धरी तोहरा के अकवरिया\nफगुआ के रंग में तू बाड़ू सराबोर\nगजबे समीज सलवार बाटे भींजल\nतोहरा के ताकि जईसे ताके ले सs चोर\nबहिया में आई के तू हमरा पूरा कs दs सपना\nऐ हो बुचि पूरा कs दs सपना\nमान जईबू हमरा के गोरी हो\nहोलिया में हो गईल बाटे\nगजबे तोहार रूप हो\nधईल नाही जाला दिल में धीर\nमन करे हमहू धs ली\nबहिया में अपना हो\nचलावs ना नैनन के तीर\nसोरहे बरिस के बा एक तs जवनिया\nदूसरे फगुनवा के दिनवा ऐ राम\nहमरो से आवs लगवालs तनी रंगवा\nयाद रही बारहो महिनवा ऐ राम\nखन खन बाजे लागि चूड़ियाँ\nआ खन खन खनकी कंगना\nऐ हो सुगी खन खन खनकी कंगना\nहां हां होली हs ….!!\nअरे बुचि मान जा ना !\nना मनबू ?\nहलुआ भुजवा दी का ?\nRang Deb Tohar Jobna\nAe Ho Buchi Rang Deb Tohar Jobna\nTa Maan Jaibu Hamra Ke Gori Ho\nAapan Tu Sajna\nMaan Jabu Hamara Ke Gori Ho !\nAapan Tu Sajana !!\nGor Gor Dehiya Tohar\nLaukela Kamaal Ho\nBhijal Baate Sause Sharir\nKahi Rang Hariyar Chadhal\nKahi Rang Laal Ho\nAa Kahi Baate Piyar Abeer\nMan Kare Dhari Tohra Ke Akawariya\nFagua Ke Rang Me Tu Badu Sarabor\nGajbe Samij Salwar Baate Bhijal\nTohra Ke Taki Jaise Take Le Sa Chor\nBahiya Me Aai Ke Tu Hamra Pura Ka Da Sapna\nAe Ho Buchi Pura Ka Da Sapna\nMaan Jaibu Hamra Ke Gori Ho\nHoliya Me Ho Gail Baate\nGajbe Tohar Roop Ho\nDhail Nahi Jala Dil Me Dhir\nMan Kare Hamahu Dha Li\nBahiya Me Apna Ho\nChalawa Na Nainan Ke Teer\nSorahe Baris Ke Ba Ek Ta Jawaniya\nDusre Phagunwa Ke Dinwa Ae Ram\nHamro Se Aawa Lagawala Tani Rangwa\nYaad Rahi Baraho Mahinwa Ae Ram\nKhan Khan Baaje Lagi Chudiya\nAa Khan Khan Khanaki Kangna\nAe Ho Buchi Khan Khan Khanaki Kangna\nMan Jabu Hamara Ke Gori Ho !\nHa Ha Holi Ha ….!!\nAre Buchi Maan Ja Na !\nNa Manabu ?\nHalua Bhujwa Di Ka ?\nAe Ho Piya Kahe Bada Tu Bhulail (Pawan Singh) Lyrics\nJanuary 8, 2021 by Arvind Maurya\nAe Ho Piya Kahe Bada Tu Bhulail Is Superhit Bhojpuri Old Holi Song Sung By Pawan Singh From “Le Aileen Rangwa Gulaal” Album. This Song Is Written By Vinay Bihari While Music Given By Rajesh Gupta. It’s Released By T-Series Hamaar Bhojpuri Youtube Channel.\nAe Ho Piya Kahe Bada Tu Bhulail\nपीरा पिरितिया के पियर बा कईले\nपरदेसी प्रीतम ना पास\nपल पल पहाड़ नियन लागे समईया\nजियरा रहेला ऐ पिया\nतोहरा बिना हमार जिंदगी उदास\nबसंती बयार बहल सरसो फुलाईल\nऐ हो पिया काहे बाड़s तू भुलाईल\nऐ हो पिया काहे बाड़s तू भुलाईल\nअईलs ना तू तोहार चिट्ठी बा आईल\nपरदेशी पियवा तोहार प्रीत सतावेला\nआ फागुनी बयरिया मारे जान\nफागुनी बयरिया मारे जान हाय\nपपीहा परान भईल ओठ बा झुराईल\nविनय बिहारी बालम बतिया बिचरिहs\nसिसकेला सोरहो सिंगार हो\nहाय ..! विनय बिहारी बालम बतिया बिचरिहs\nसिसकेला सोरहो सिंगार हो हां हां ..!\nब्याकुल बिरह में तोहरा बानी अकुलाईल\nPeera Piritiya Ke Piyar Ba Kaile\nPardesi Preetam Na Pass\nPal Pal Pahad Niyan Laage Samaiya\nJiyra Rahela Ae Piya\nTohra Bina Hamaar Jindagi Udas\nBasanti Bayar Bahal Sarso Fulail\nAaila Na Tu Tohar Chitthi Ba Aail\nPardesi Piyawa Tohar Preet Satawela\nAa Phaguni Bayariya Maare Jaan\nHo O O O ….!\nPhaguni Bayariya Maare Jaan Haye\nPapiha Paraan Bhail Oath Ba Jhurail\nBinay Bihari Balam Batiya Bichariha\nSiskela Soraho Singaar Ho\nHaye ..! Binay Bihari Balam Batiya Bichariha\nSiskela Soraho Singaar Ho Ha Ha ..!\nByakul Birah Me Tohra Bani Akulail\nYe Ho Piya Kahe Bada Tu Bhulail


माईभाखा कहानी लेखन प्रतियोगिता के परिनाम रउआँ सब की सोझा राखत मन बहुते प्रसन्न बा। सबसे पहिले त हम ओ रचनाकार लोगन के नमन करतानीं जे अपनी माईभाखा में लिखेला ओकरी साथे-साथे ओ सब लोगन के जे माईभाखा के कवनो न कवनो तरे समरिध कइले में लागल बा। अरे एतने ना, सही तरे देखीं त सबसे अधिका धन्यवाद के पात्र त पाठक महानुभाव लोग बा, जे समय निकाली के रचचन के पढ़ेला।\nआज माईभाखा भोजपुरी कवनो परिचय के मोहताज नइखे। एकर डंका देस का विदेसन में भी बज रहल बा। इ पूरा तरे बैग्यानिकता पर खरा उतरत हर जगहि आपन मिठऊ अउर सरल छाप छोड़ रहल बिया। अभोजपुरिया भी एकर होत चलि जाता लोग। दिन-दिन एकर दायरा बढ़त चलि जाता, इ समरिध होत चलि जा तिया पर हँ, इ हो बात सही बा की अपनी कुछ लोगन की चलते इ तनि उपेछित भी बिया..... एकरा अबहिन जहाँ रहे के चाहीं, उहां पहुँच नइखे पवले। खैर,\nमाइयो भाखा के अच्छा दिन आई, भोजपुरिया लोग दिल खोलि के एकर गुनगान गाई। जय-जय।\nत एगो बात- सबसे पहिले त हम सातों मान्यवर कहानीकार (जे आपन कहानी भेजले रहल ह) लोगन के नमन करतानीं अउर हिरदय से आभार वेयक्त करतानीं। अगर इहाँ सब आपन कहानी ना भेजले रहतिजाँ त इ परयास अधूरा के अधूरे रहि जाइत अउर साथे-साथे हमनियोजान की उत्साह में कमी आइत। सादर आभार आप सबके।\nए निर्नय के निर्यायक मंडली के निर्नय ना कहि के ए के ओ लोगन के विचार कहल जा सकेला। दरअसल निर्नायक मंडली के हर सदस्य ए कहानियन के बार-बार पढ़ि के एगो पाठक की तरे आपन विचार रखले बा। त इ सब भी बधाई अउर अभिन्नदन के पात्र बा।\nत निर्यायक मंडली के विचार रउओं देख लीं-\n1. श्रीमती सुमन सिंहजी\n2. श्री नवीन कुमार पाण्डेयजी\n3. श्री दिलीप पाण्डेयजी (ए तीनू नाव के5जाने चयनकरता लोग सुझवले बा।)\nजबकि एक जाने चयनकरता की अनुसार-\n1. डॉ सुमन सिंह (प्रथम स्थान)\n2. श्री अभिषेक भोजपुरिया (द्वितीय)\n3. श्री रासबिहारी रवि (तृतीय)\nएकजाने अउर चयनकरता के विचार बा-\n1. श्री दिलीप पाण्डेय\n2. डॉ सुमन सिंह\n3. श्री लोकेन्द्र मणि\nत समवेत रूप से, सब चयनकरता लोगन की विचार के कदर करत जवन तीनगो नाव छँटाइल बा, उ बा-\n3. श्री दिलीप पाण्डेयजी\nए नामन के विधिवत घोसना भोजपुरी पंचायत की अगस्त अंक में कइल जाई। विजेता प्रतिभागी लोगीं से सादर अनुरोध बा की आपन एगो संक्षिप्त परिचय (नाम, पता, संपर्क नं., योग्यता, रूचि, पेशा, आजुले प्राप्त सम्मान, प्रकाशित पुस्तक आदि...की साथे-साथे माईभाखा की बारे में बस एक-दु लाइन में आपन विचार) (फोटो सहित) भेज दीं। अरे हँ, खूब लिखीं, दूसरे के लिखे के परेरित करीं। जय-जय माईभाखा।\nसादर अभिनंदन अउर बधाई।\nआयोजक- भोजपुरी नगरिया\nसहयोग- भोजपुरी पंचायत\nकहानी लेखन प्रतियोगिता भोजपुरी भोजपुरी प्रतियोगिता माईभाखा लेखन\nPrabhakar Pandey 12 जुलाई 2017 को 4:53 am\nए प्रतियोगिता में भाग लेबे वाला हर रचनाकार के हम हिरदय से आभार वेयक्त करतानीं। जय-जय।\nConsent Elevators 12 जुलाई 2017 को 4:53 am\nसारा प्रतियोगी लोगन के आ टॉप तीन में आइल सब केहू के बहुत बहुत बधाई आ शुभकामना\nPrabhakar Pandey 12 जुलाई 2017 को 4:55 am\nजय-जय...आभार राउर....आभार वेयक्त करे खातिर...जय-जय....\nLokendra Mishra 12 जुलाई 2017 को 6:09 am\nबहुत बहुत बधाई सभके जय भोजपुरी\nPrabhakar Pandey 12 जुलाई 2017 को 7:44 am\nजय-जय लोकेंद्रजी...आप भी बधाई के पात्र बानीं.....सबके आभार बा......जय-जय\nजियाउल हक 12 जुलाई 2017 को 6:37 am\nJanakdev Jank 12 जुलाई 2017 को 8:34 am\nमाईभाखा कहानी लेखन प्रतियोगिता-1 के परिनाम देखके हमरो मन अगड़ा गईल. विजेता डॉ सुमन सिंह (प्रथम स्थान)\nअभिषेक भोजपुरिया (द्वितीय) आ रासबिहारी रवि (तृतीय) के सम्मान प्रतिभा के अरूप बाटे. तीनों विजेता लोगिन के बधाई आ आयोजक मंडल के ढेरों शुभकामना.\nPrabhakar Pandey 12 जुलाई 2017 को 8:23 pm\nभोजपुरिया बीर-बाकुड़ा नमन पहल-प्रतियोगिता\n26 जनवरी की उपलछ में भोजपुरी नगरिया अउर टेक्नोलाजिकल एजूकेशन सोसाइटी भारतीय शहीदन के नमन करत ए पहल में रउरी जोगदान के, सहभागिता के आभारी बा। सहजोग के हाथ बढ़ाईं, लेखनी उठाईं अउर कवनो भोजपुरिया बीर के नमन करत एगो ऐतिहासिक आलेख लिख पठाईं। सादर।\nइ एगो पहल बा, माईभाखा के समरिधी में जोगदान खातिर। प्रतियोगिता त बहाना बा, ए ही बहाने अपनन के, देसप्रेमियन के, सहीदन के नमन करत माईभाखा की समरिधी में हाथ बँटाना बा। जय-जय।\nपं. प्रभाकर गोपालपुरिया


छपरा न्यूज ८ फरवरी २०१४ – टटका खबर\nFeb 9, 2014 एकमा, छपरा, नवादा, परसा, बंगरा घाट, बनियापुर, सोनपुर\nबनियापुर इलाका के पिपरा गाँव में उमेश कुमार माँझी अपना मेहरारू के गरदन दबा के मुआ दिहलसि. बतावल जात बा कि भउजाई के प्यार में आन्हर उमेश के आएदिन अपना मेहरारू ललिता से झगड़ा होखत रहे. कई बेर एहीला मारोपिटाई करत रहुवे उमेश. शनिचर का दिने ओकरा प अपना मेहरारू ललिता के गला दबा के हत्या क देबे के मामिला दर्ज भइल जवना में हत्या के आरोप उमेश आ ओकरा भउजाई रिंकी देवी प लगावल गइल बा.\nऔरंगाबाद के एसएन सिन्हा कॉलेज, कैमूर के एसपी कॉलेज, सिवान के जेडए इस्लामिया कॉलेज, गोपालगंज के एम एम कॉलेज, मोतिहारी के एमएस कॉलेज, बेतिया के एनजेके कॉलेज समेत पचीस गो मॉडल कॉलेज खोले के मंजूरी दिहलसि बिहार सरकार. एह काम पर तीन सौ करोड़ रुपिया खर्च होखे के अंदाज बा.\nकाम में लापरवाही करे का आरोप में परसा आ एकमा प्रखंड के विकास पदाधिकारियन के तनखाह निकाले पर रोक लगा दिहले बाड़न आ सोनपुर बीडीओ के निलंबित करे के प्रस्ताव भेजले बाड़न छपरा के जिलाधिकारी.\nछपरा में छह गो केन्द्र पर नवोदय विद्यालय के प्रवेश परीक्षा भइल जवना में दू हजार ले अभ्यर्थी शामिल भइले.\nशुक का दिने सरस्वती जी के मूर्ति विसर्जन का दौरान कोपा में तनाव के असर शनिचरो के देखे के मिलल. पूरा कोपा के पुलिस छावनी जस बना दिहल गइल रहे. एकरा बावजूद थोड़ देर ला तनाव होइए गइल आ बहुत मुश्किल से मामिला शान्त करवलसि पुलिस.\nतरैया के भाजपा विधायक जनक सिंह के मेहनत आ तब मंत्री रहल नंदकिशोर यादव के प्रयास का बाद अब मुख्यमंत्री नीतीश कुमार बंगरा घाट में पुल के शिलान्यास क के एकरा बने के काम के शुरूआत करा दिहले.\nलोजपा के प्रदेश सचिव आ नवादा जिला के लालपुर पंचायत के मुखिया अजीत यादव के चाचा आ चचेरा भाई के शनिचर रात में हथियारबंद नक्सली उठा ले गइले. बतावल जाता कि रात में नाहियो त डेढ़ सौ माओवादी लालपुर गाँव में घुसले आ वासुदेव यादव आ अजीत यादव के उठा ले गइले. ई अपहरण काहे ला भइल बा से अबही ले पता नइखे चलल.


Mathe Daura Uthai Ke All Song Lyrics » Hindi Note Book\nMathe Daura Uthai Ke\nKache Kache Baswa Ke (Pawan Singh) Lyrics\nPawan Singh का यह छठ गीत एल्बम Mathe Daura Uthai Ke का है जिसका नाम है – काँचे काँचे बाँसवा के (Kache Kache Baswa Ke) | इस गाना को Wave Music यूट्यूब चैनल से रिलीज़ किया गया है | निचे आप इस गाना को सुन सकते है –\nFuti Futi Bhorhi Se (Pawan Singh) Lyrics\nकाँचे काँचे बाँसवा के बहँगी बनाई के – लिरिक्स\nकाचे काचे बसवा के बहँगी बनायीं के\nबहँगी बनायीं के !\nतू चल चलs हो !\nतू चल चलs घाटे कान्हे दउरा उठायीं के\nतू चल चलs घाटे कान्हे दउरा उठायीं के !\nतू चल चलs घाटे माथे दउरा उठायीं के\nसालो भर खुशी वाला फुल जदी खिलेला\nबड़ा भाग ओह घरे छठ बरत मिलेला\nहाथ जोरी छठी माई महिमा मनाई के\nमहिमा मनाई के !\nदउरा उठायी के तू जई डेग जईबs\nएक एक डेग के तs फल तुहु पईबs\nहो ..! दउरा उठायी के तू जई डेग जईबs\nगलती कबूल कके आदित गोहराई के\nआदित गहराई के !\nदुनिया के जान हवे सुरुज भगवान हो\nअंखिया के सोझा रोज सोभे आसमान हो\nदिहs अरघिया तुहु सिरवा नवायी के\nसिरवा नवायी के !\nOctober 21, 2020 by Ravi Shankar Prasad\nPawan Singh का यह छठ गीत एल्बम Mathe Daura Uthai Ke का है जिसका नाम है – फूटी फूटी भोरही से (Futi Futi Bhorhi Se) | इस गाना को Wave Music यूट्यूब चैनल से रिलीज़ किया गया है | निचे आप इस गाना को सुन सकते है –\nफूटी फूटी भोरही से रोवे निरधनिया – लिरिक्स\nफूटी फूटी भोरही से रोवे निरधनियाँ\nकईसे करी बरत तोहार\nऐ माई !\nकईसे करी बरत तोहार !\nएक एक दाना खातिर छछने बलकवा\nमनवा भईल बा लाचार\nऐ छठी माई !\nमांगे खातिर गईनी कुछु जेकरा दुवारी\nदेखी के हसेला केहू बुझे ना लाचारी\nजिनगी जियाई कईसे पी पीके पनिया\nचारु ओर लऊके अन्हार\nकहता लोग करs तुहु छठी के बरतिया\nमाईये हटईहे तोहार दुखवा के रतिया\nकही के सुनावे सब रउरी कहनिया\nकई देलु सबके उद्धार\nमाई हो हम माटिये के फलवा बनाईब\nपानिये के तेलवा में छानी के सजाईब\nसाफ बाटे चूल्हा चौकी साफ बा चुहनिया\nकरब हम छठ त्यौहार


करिया फंगस (कोविड-19 अवस्था) - विकिपीडिया\nकरिया फंगस (कोविड-19 अवस्था)\nएगो 47 बरिस के अदिमी, करिया फंगस रोग संगे आ ओकर चाम के इलेक्ट्रॉन माइक्रोग्राफ\nकोविड-19 के चलते भइल म्यूकोर्मिकोसिस जेकरा करिया फंगस (अंगरेजी: Black Fungus; ब्लैक फंगस) नांव से जानल जाता एक प्रकार के म्यूकोर्मिकोसिस हऽ जवन की कोविड-19 से जुड़ल बा। ई आँखि, नाक आ दिमाग मे होला। ई एगो संक्रामक चाहे एक बेकत से दोसर मे फैले वला रोग नइखे।\nई अवस्था बहुते काम आवेला। मई 2021 मे भइल शोधन के एगो व्यवस्थित समीक्षा 8 मामलन के पहचान कइलस। शुगर के मरीजन के एकरा से बेसी खतरा बाटे। सभ मरीजन के ई रोग अस्पताल मे अइला के बाद भइल। 8 गो मे से7गो रोगी एकरा से मु गइल लोग।\nकोविड के चलते भइल करिया फंगस से बेसि लोग भारत मे परभावित भइल बा। रुसो मे ई बेमारी देखे के मिलल बा। भारत मे एकर एतना मामला सोझा आवे के एगो कारन कोरोना संक्रमण आ मधुमेह (सुगर) के अधिक दर बा। मई 2021 मे, इंडियन काउंसिल ऑफ मेडिकल रिसर्च कोरोना से जुड़ल म्यूकोर्मिकोसिस के चिन्हे आ ओकर इलाज करे बदे दिशा-निर्देश जारी कइलस।\nएकर हाली-हाली बढ़त संख्या के चलते, 19 मई 2021 के राजस्थान सरकार एकरा मारी घोसीत कई दिहलस। राजस्थान संगे तेलंगाना, हरियाणा, तमिल नाडू, गुजरात आ बिहारो मे एकरा मारी घोसीत कई दिहल गइल बा।\n↑ Biswas, Soutik (2021-05-09). "Mucormycosis: The 'black fungus' maiming Covid patients in India". BBC News.\n↑ Banerji, Abigail (7 May 2021). "COVID-19-triggered Mucormycosis: How is the fungal infection linked to Coronavirus, treatments, more". Firstpost.\n↑ 3.0 3.1 3.2 Garg, D; Muthu, V; Sehgal, IS; Ramachandran, R; Kaur, H; Bhalla, A; Puri, GD; Chakrabarti, A; Agarwal, R (May 2021). "Coronavirus Disease (Covid-19) Associated Mucormycosis (CAM): Case Report and Systematic Review of Literature". Mycopathologia. 186 (2): 289–298. doi:10.1007/s11046-021-00528-2. PMID 33544266 Check |pmid= value (मदद).\n↑ Delhi/Jaipur/LucknowMay 19, Dev Ankur Wadhawan Pankaj Jain Samarth Shrivastava Kumar Kunal New; May 19, 2021UPDATED; Ist, 2021 17:51. "Rajasthan declares black fungus an epidemic; cases pile up in several states | 10 points". India Today (English में). पहुँचतिथी 2021-05-20. CS1 maint: numeric names: authors list (link)\nई लेख कौनों बेमारी, शरीर में खराबी, या मेडिकल कंडीशन की बारे में एगो आधार बाटे। जानकारी जोड़ के एकरा के बढ़ावे में विकिपीडिया के मदद करीं।\n"https://bh.wikipedia.org/w/index.php?title=करिया_फंगस_(कोविड-19_अवस्था)&oldid=696258" से लिहल गइल\nएह पन्ना पर आखिरी बेर संपादन 25 मई 2021 के 15:24 बजे भइल रहल।


रानी बनली सर्वश्रेष्ठ नायिका – Anjoria\nभोजपुरी सिनेमा के नं० 1 नायिका रानी चटर्जी के पिछला दिने भइल “भोजपुरी अवार्डस 2013” में साल के सर्वश्रेष्ठ अभिनेत्री के पुरस्कार से नवाजल गइल.\nरानी चटर्जी के पुरस्कार फिलिम ‘नागिन‘ में उनका बेहतरीन अभिनय बदे दिहल गइल. पुरस्कार दिआइल भोजपुरी सिनेमा के महानायक कुणाल सिंह का हाथे,\nसर्वश्रेष्ठ अभिनेत्री के पुरस्कार पा के रानी बहुते खुश बाड़ी आ कहतारी कि पुरस्कार मिलला से अउरी नीमन काम करे के प्रेरणा मिली. एह सम्मान ला अपना सगरी प्रशंसकन आ भोजपुरी सिनेमा इंडस्ट्री के सगरी लोग के दिल से धन्यवाद देत रानी चटर्जी राजकुमार पाण्डेय के खास तौर पर चरचा कइली. कहली कि उनका मिलल अवार्ड प सभकर हक बा.


टटका खबर, शुक, २ मार्च २०१२ – टटका खबर\nटटका खबर, शुक, २ मार्च २०१२\nतीन दिन से धरना देत निर्दलीय विधायिका ज्योति रश्मि के बाकि सत्र खातिर निलंबित कर दिहल गइल. ऊ अपना मरद प्रदीप जोशी के झूठ केस में फँसावे के आरोप सरकार पर लगावत बाड़ी.\nशुक का दिने सारण जिला के मुखिया संघ के चुनाव भइल जवना में मांझी के दलन प्रसाद यादव के अध्यक्ष चुनल गइल. जलालपुर के अशोक कुमार सिंह, गड़खा के दिनेश प्रसाद यादव, सदर के गीता देवी, मकेर के शैलेश शर्मा आ रिविलगंज के आमिर खां के उपाध्यक्ष, दिघवारा के विपिन सिंह, दरियापुर के राजकुमारी देवी, परसा के अख्तर हुसैन, गड़खा के खुर्शीद सेराज आ राजू सिंह के सचिव चुनल गइल. मांझी प्रखंड के मुखिया आशा सिंह महासचिव बनली.\nविश्व भोजपुरी सम्मेलन के उपाध्यक्षा आ मारीशस के उप प्रधानमंत्री रहल हरीश बुधु के पत्‍नी डा॰ सरिता बुधु महात्मा गाँधी के भितिहरवा आश्रम के दर्शन करे अइली.\nसासाराम के एगो अदालत में साल १९९० में नटवार थाना के करमैनी गाँव में भइल डकैती के दू गो आरोपियन के दस दस साल के जेल के सजा सुनावल गइल. साथही पाँच हजार रुपिया जुर्मानो लगावल गइल.\nलायन्स क्लब आरा के तत्वावधान में आरा के रेडक्रास भवन में मुफ्त मोतियाबिंद आपरेशन शिविर का दुसरका दिने ८४ गो मरीजन के लेंस लगावल गइल. अनेके मरीजन के शनिचर का दिने आपरेशन कइल जाई.\nबलिया जिला के उभांव थाना के तर्गत तेंदुहारी गांव का सोझा शुक का सँझिया पड़री निवासी एगो सोनाव्यवसायी प्रेमचंद पर गोली चला के थैला लूट लिहल गइल. गंभीर हालत में प्रेमचंद के मऊ रेफर कर दिहल गइल जहां इलाज का दौरान प्रेमचंद के मौत हो गइल.\nदेवरिया कोतवाली का नियरे एगो प्राइवेट क्लीनिक इलाज करावे आइल जवान लड़की से डाक्टर छेड़खानी करे के कोशिश कइलसि. लड़की के हल्ला कइला पर जुटल भीड़ डाक्टर के पिटाई कईलसि आ क्लिनिक में तोड़फोड़ मचवलसि. बाद में पुलिस आइल आ डाक्टर के हिरासत में ले लिहलसि. डाक्टर पर छेड़खानी के मुकदमा दर्ज कर लिहल गइल बा.\nबियफे का साँझ गोरखपुर के चौरीचौरा में सतहवाँ गाँव का लगे एगो टेम्पो आ ट्रक का टक्कर से सात लोग के मौत हो गइल.\nपहिले से घोषित चार गो समर स्पेशल का अलावे दू जोड़ी समर स्पेशल अउर चलावल जाई. एक जोड़ी ०१०४७/०१०४८ साप्ताहिक स्पेशल ट्रेन ७ अप्रैल से २५ जून ले गोरखपुर आ मुंबई का बीच आ ०१०५७/०१०५८ साप्ताहिक स्पेशल ट्रेन ४ अप्रैल से २२ जून ले कुर्ला से मुजफ्फरपुर का बीच चलावल जाई. गोरखपुर से चले वाली गाड़ी सोमार का दिने सबेरे ८.२५ बजे खुली आ देवरिया, भटर, वाराणसी, मैहर, इटारसी, कल्याण होत दूसरा दिने रात ११.१० बजे मुंबई सीएसटी पहुंची. मुंबई सीएसटी से हर शनिचर के दुपहरिया १२.३० बजे खुले वाली स्पेशल कल्याण, नासिक रोड, इटारसी, मैहर, वाराणसी, भटनी, देवरिया होत रात ११.१५ बजे गोरखपुर पहुंची. मुजफ्फरपुर से चले वाली गाड़ी शुक का दिने साँझ ६.३० के खुली आ छपरा, वाराणसी, मैहर, इटारसी होत तिसरका दिने भोर में लोकमान्य तिलक टर्मिनस पर चहुँपी. ओहिजा से चले वाली गाड़ी बुध का दिने २.३० पर खुली आ कल्याण, इटारसी, मैहर, वाराणसी होत तिसरा दिने रात ३.१० पर मुजफ्फरपुर चहुँपी.\nसु्प्रीम कोर्ट गुजरात सरकार के शिकायत से असहमति जतवलसि कि गुजरात के चुन के निशाना बनावल जात बा आ वइसने बाति खातिर दोसरा राज्यन के कुछ ना कहल जाव.\nविधानसभा चुनाव के आखिरी दौर के मतदान तीन मार्च के होखे जात बा. शनिचर का दिने यूपी के सातवाँ दौर के आ गोवा में चुनाव करावल जाई.\nदिल्ली के एगो अदालत याहू का खिलाफ मुकदमा खारिज कर दिहलसि. कहलसि कि आरोप लगावे वाला याहू का खिलाफ कवनो सुबूत नइखन पेश कइले.\nकर्नाटक में बंगलौर सिटी दीवानी अदालत का सोझा प्रदर्शन करत वकील से झड़प में तीस गो पुलिसकर्मियन समेत ४७ लोग घवाहिल हो गइल. घटना के न्यायायिक जाँच के आदेश दे दिहल गइल बा.\nसुप्रीम कोर्ट न्यायाधीश रहल एच.एस. बेदी के गुजरात में साल २००२ से २००६ का बीच भइल तथाकथित फर्जी मुठभेड़न के मामिला के जाँच करे वाला प्राधिकरण के अध्यक्ष नियुक्त कर दिहलसि.\nकर्नाटक के पर्यटन मंत्री रहल आ खनन घोटाला के आरोपी जी.जर्नादन रेड्डी के १२ मार्च ले सी बी आई का हिरासत में भेज दिहलसि अदालत.\nआरूषि हत्या मामिला में आरूषि के बाप महतारी के निहोरा अदालत खारिज कर दिहलसि. ऊ लोग गाजियाबाद का बदले दिल्ली में मुकदमा चलावे के निहोरा कइले रहुवे.\nगोवा में प्रधानमंत्री का चुनाव सभा में सांप्रदायिक प्रचार सामग्री बाँटे के खबर के संज्ञान लेत चुनाव आयोग एह मामिला के जाँच करावे के फैसला लिहले बा. ओह प्रचार सामग्री में विपक्ष के साम्प्रदायिक आधार पर वोट ना देबे के अपील कइल गइल रहे.\nकृपाशंकर सिंह के सुप्रीम कोर्ट से कवनो राहत ना मिलल. उल्टे अदालत फटकार लगवलसि कि मनचाहा बेंच मत खोजसु. अदालत में एह तरह के काम बरदाश्त ना कइल जा सके.\nगुजरात विधान सभा में नेता विपक्ष के पूरा सत्र खातिर निलंबित कर दिहल गइल बा.\nरक्षा मंत्री ए. के. एंटनी के कार्यालय में जासूसी करे के कोशिश के खबर सामने आइल बा. एह मामिला के जाँच करे के आदेश दे दिहल गइल बा.\nमालूम आमदनी से बेसी के संपत्ति बिटोरे के आरोपी महाराष्ट्र के कांग्रेसी नेता कृपाशंकर सिहं आ उनुका परिजन के घर आ कार्यालय वगैरह में छापा डाल के पुलिस सुबूत बिटोरलसि.\nदिल्ली नगर निगम के चुनाव 15 अप्रैल के करावल जाई.\nनेपाल में एगो स्कूल बनावे खातिर भारत सवा तीन करोड़ नेपाली रुपिया के सहायता देबे का समझौता पर दस्तखत कइलसि.\nजौनपुर में होखत विश्वविद्यालयी हॉकी में पूर्वांचल विश्वविद्यालय पंजाब विश्वविद्यालय के सेमीफाइनल में हरा दिहलसि. अब शनिचर का दिने ओकर मुकाबला कुरूक्षेत्र विश्वविद्यालय के हरावे वाला जीवाजी विश्वविद्यालय ग्वालियर से होखी.\nआखिरकार आस्ट्रेलिया भारत के फाइनल में नाहिये चहुँपे दिहलसि. आजु शुक का दिने भइल श्रीलंका से मैच में आस्ट्रेलिया नौ रन से हार गइल आ फाइनल से भारत फाइनली बाहर हो गइल.\nमहेश भूपति आ रोहन बोपन्ना के जोड़ी एटीपी दुबई ओपन टेनिस प्रतियोगिता का पुरूष डब्ल्स का फाइनल में चहुँप गइल.\nखेलमंत्रालय मनीला में होखेवाला टेबल टेनिस टूर्नामेंट खातिर सात सदस्य वाली टीम भेजे के मंजूरी दे दिहलसि. एह टूर्नामेंट में चौदह साल से कम उमिर के खिलाड़ी खेलीहे.\nविश्व कप महिला कबड्डी में भारत आपन दुसरको मैच जीत लिहलसि.\nटू-जी स्पेक्ट्रम के १२२ लाइसेंस रद्द करे के सुप्रीम कोर्ट के फैसला का खिलाफ केन्द्र सरकार अदालत से फेर से विचार करे के निहोरा लगवलसि. सवाल उठवलसि कि नीति निर्धारण सरकार के काम हऽ आ अदालत के एहमें दखल ना देबे के चाहीं.\nप्रत्यक्ष कर संहिता – डीटीसी विधेयक के जांच करत संसदीय समिति के सुझाव बा कि व्यक्तिगत आय कर छूट के सीमा बढ़ा के तीन लाख रुपिया आ अढ़ाई लाख रुपिया तक के बचत पर कर कटौती दिहल जाव.\nओएनजीसी में सरकार के आपन पांच फीसदी हिस्सेदारी का नीलामी से बारह हजार सात सौ छियासठ करोड़ रूपिया से बेसी मिलल. आखिरी समय में जीवन बीमा निगम के बाजार में उतरला का बाद सरकार के अतना धन मिल पावल.\nभारत अफ्रीका का देशन में क्षमता बढ़ावे आ मानव संसाधन के विकास में सहयोग करे खातिर राजी हो गइल बा.\nयूरोपीय संघ ग्रीस के ऋण संकट से उबारे खातिर एगो अउरी सहायता पैकेज के मंजूरी दे दिहलसि.\n«« टटका खबर, बियफे, १ मार्च २०१२\nटटका खबर, शनिचर, ३ मार्च २०१२ »»


‘महाबली’ मनमोहन तिवारी9मई से बिहार में – Anjoria\n‘महाबली’ मनमोहन तिवारी9मई से बिहार में\nMay 10, 2014 Editor फिल्म, मनोरंजन 0\nहरफन मौला कलाकार आ हर तरह के किरदार जियतार बना देबे वाला माहिर अभिनेता मनमोहन तिवारी9मई से बिहार आ झारखंड के सिनेमाघरन में ‘महाबली’ फिलिम के जरिए आपन मौजूदगी दर्ज करावे जात बाड़न.\nग्लोबल पिक्चर्स के परोसलएह फिलिम ‘महाबली’ के टायटल रोल में मनमोहन तिवारी दर्शकन के सोझा होखीहें. नायिका बाड़ी प्रीति सिंघानिया. निर्माता अरविन्द कुमार आ निर्देशक वेदांत विश्नोई हउवन.\nछोटका परदा से घर घर में आपन पहचान बनवला का बाद बड़को परदा पर सामने आ चुकल बिहार के भोजपुरी माटी के ई लाल मनमोहन तिवारी अपना अभिनय के दम पर अपना पहिलके फिलिम ‘रानी चली ससुराल’ से सभे प जादू क दिहले रहलें.\nमनमोहन तिवारी छोटका परदा के रियलिटी शो ‘राखी का स्वयंबर’ से घर-घर में आपन हाजिरी बनवला का साथ ही बहुते धारावाहिक, जइसे कि जमुनिया, आरक्षण, प्रतिज्ञा, होंगे न हम जुदा, अनामिका, क्राइम पेट्रोल, सावधान इंडिया वगैरह में अभिनय कइले बाड़न. आजुओ सोनी टी वी के चर्चित धारावाहिक ‘सावधान इंडिया’ आ ‘क्राईम पेट्रोल’ का साथ ही दूरदर्शन पर सोमवार से शुक ले रोज रात 8:30 बजे प्रसारित होखत धारावाहिक ‘पवित्र बंधन’ में अपना अभिनय के जादू बिखेरत बाड़न.\n‘शिव चर्चा’ 16 मई के रिलीज होखी\n9 मई से बिहार झारखण्ड में रिलीज ‘लड़ाई’ में विशाल तिवारी


चैन लगे बेचैन (उलटन) – Anjoria\nअप्रैल 26, 2016 अशोक द्विवेदी, उलटन, भोजपुरी\nना जुड़वावे नीर\nजुड़-छँहियो में, बहुत उमस लागे.\nचैन लगे बेचैन, देश में\nबरिसत रस नीरस लागे!\nबुधि, बल, बेंवत, चाकर…\nपद, सुख, सुविधा, धन, पदवी के\nलाज, लजाले खुदे\nदेखि निरलज्ज करम हमनी के\nबुढ़वा भइल ‘सुराज’\nनया बदलावो जस के तस लागे\nझूठा ढकचे साँच\nजाबि सभे के,\nपहिरल, लगे उघार,\nपहिरला अस लउके\nबहुते बढ़ल समाज, आज\nजगलो, भँउवइला अस लागे!\nएक भाव सब, ऊजर करिया\nनकल, असल एकतार लगे\nएक बरोबर, करत छोट-बड़\nअन्हरो अउर दिठार लगे.\nदेखि, खटाइल मन अतना, कि\nमीठो, खटतूरस लागे!\nरुचिकर, लगे अरुचिकर काहे\nफूहर, साफ-सुघर लागे\nउचटे नीन, बरे ना अनकुस,\nमिसिरी-बोल जहर लागे\nलागे हँसी, रोवाई लेखा…\nमन, अनमन, बेबस लागे!


अधेड़ आजादी प स्वतंत्रता दिवस के पुकार (भोजपुरी) - Decoding Dream India\nMarch 2, 2021 August 14, 2015 by Gaurav Singh\nसबसे पहिले 69वां स्वतंत्रता दिवस के वर्ष गांठ प रउरा सभे के आ दुनियां भर के समस्त देशवासी के हार्दिक अभिनन्दन करत बानी | हम सेना बल, पुलिस जवान, किसान, खिलाडी, सरकार, मजदूर भाई लोग के विशेष आभार प्रकट करत उंहा सभे के बधाई देत बानी | हर साल एह पावन पर्व प हमनी के ओह लोग के इयाद करीनाजा जे हमनी के ओह लायक बनईलस कि स्वतंत्र होके साँस ले सकिजा, जेकर पूरा जवानी माँ भारती खातिर कुर्बान हो गईल, ओह लोग के इयाद करीनाजा जे मोह, माया, प्रेम सब कुछ त्याग करके पूरा जीवन समर्पण कर देले रहे |\nकहल आ लिखल काफी आसन बा लेकिन जमीनी स्तर प केतना दर्दनाक कहानी हो सकेला ओकर कल्पना चाह के भी ना कर सकीना जा | खैर हजारो हजार कहानी बाडिसन आजादी के सम्बंधित जवन तमाम तरह के सीख भी देला आ एगो प्रेरणा के रूप में भी सामने आवेला | आजादी के लगभग ज्यादातर हिस्सा पूरा करके हमनी के पूरा करके चल गईनी जा, बाकी के चीज हमनी के करे खातिर छोड़ गईनी जा जवना खातिर 69साल से प्रयासरत बानी जा | ओह अधेड़ आजादी के पूरा करे खातिर आज भी हमनी के पूर्वज पुकार रहल बा लोग |\nअगर हमनी के इतिहास उठा के देखम जा त पाइम जा कि हमनी के आजादी के मूल रूप से दू गो धारा रहे, दुनो धारा आजादी खातिर समय के अनुसार जरूरी भी रहल रहे | पहिला धारा रहे अहिंसक आ दूसरा रहे सशस्त्र क्रांति वाला, हालाँकि दुनो धारा माँ भारती के गुलामी के जंजीर से मुक्त करवावे में अहम् योगदान देले बा | दुनो धारा के लेके आज के समय में भी अलग अलग लोग के विभिन्न विचार रहेला आ पहिला भी रहे |\nएकरा के अइसे आसानी से समझल जा सकेला, आज भी अगर रुआ संग्रहालय से रिपोर्ट निकाल के पढम त एगो बात रुआ पढ़े के मिली, चुकी जवना आदमी के फांसी जवना दिन सुनावल जाला ओह दिन ओकर मेडिकल चेकअप होला आ जवना दिन देल जाला ओह दिन चेकअप होला, ओही क्रम में भगत सिंह के जवना दिन फांसी देल गईल रहे ओह दिन उनकर वजन बढ़ गईल रहल रहे एह ख़ुशी में कि माँ भारती खातिर कुर्बान होखे जात बानी, जबकि सामान्यतः अईसन होला ना | उहाँ के भूमिका के भी हल्का में ना लेल जा सकेला | काफी बुद्धिजीवी के समूह आज भी विरोध करेला ना त आज ले शहीद के दर्जा सैवाधानिक रूप से दिया गईल रहित |\nSee also देश में एगो बरियार मुस्लिम महिला आन्दोलन के जरूरत (भोजपुरी)\nदूसरा तरफ अगर नरमदल के बात कईल जाव तब महात्मा गाँधी के बात आवेला, देश के दुर्भाग्य कही कि आज भी लोग अंट-संट अश्लील किताब पढके विरोध करेला यहाँ तक कि आपन समाजसेवी कार्यालय में फोटो लगावे में भी हिचकिचा ला | घर के मुर्गी दाल बरोबर वाला बात हो जाला अगर उनकर अहमियत जाने के होखे तनी देश के बहरी के रिपोर्ट देखे के काम बा, हम कुछ दिन पाहिले मलाला के भाषण सुनत रही जवना दिन शांति में नोबेल पुरस्कार मिलल रहे, अगर भारत के तरफ से कवनो लीडर के नाम लेले रहली त उ महात्मा गाँधी ही रहले |\nअफ्रीका आ श्रीलंका के दोस्त लोग हमार क्लासमेट बा, उ लोग जब भी बात करेला भारतीय नेता लोग के त ओह में महात्मा गाँधी के बात के चर्चा जरूर करेला लोग | उनकर विचार आज भी जिन्दा बा जवन सफलता के प्रमाण भी बा | शांति, अहिंसा से जेतना उहाँ के जीतल बानी आज भी ओह सब चीज के जीतल मुश्किल बा | जेतना भी आरोप लगावल गईल बा ओकर इमानदारी के विवेचना कईल जाई ओकर ओरिजनल डाक्यूमेंट्स के साथे, तबे सच्चाई से अगवत होई आदमी |\nहम एह से कहनी ह काहे कि होला का कि जईसे, हमरा के कह दी लिखे के कवनो पार्टी के बारे में ओकर दू गो लेख लिखम एगो पक्ष आ दूसरा विपक्ष में दुनो अलग अलग आदमी के दे दी पढ़े के जे पहिला बार पढो ओह लेख के पक्ष वाला के लागी कि ना इ ठीक कहत बाडे पार्टी बहूत सुंदर काम कर रहल बा आ विपक्ष वाला कही पढ़ के कि साचो निकम्मा हो गईल बिया पार्टी | इ काम आजो होला राजनितिक परिपेक्ष में ओकरा के इंग्लिश में ‘लॉबीइंस्ट’ कहाला |\nएहीसे कवनो लेख सम्पादकीय पढला के बाद एकबे अपना दिमाग के मिलावे के जरूर चाही | चुकी नकारात्मक चीज बड़ा जल्दी हावी होला आदमिन के दिमाग प एह से जवन कुछ अपना विद्यार्थी जीवन में सही पढले रहेला उ सब भुला के एगो पन्ना प कईल पक्षपात विश्लेषण प विश्वास करे शुरू कर देला | एकर माने इहो ना भईल कि सारा लेख आ विश्लेषण ओइसने होला काफी कुछ सच्चाई के भी बयाँ करत रहेला लेकिन ओह चीज से लोग अछूता रह जाला |\nआजादी के शेष बाचल चीज के मतभेद, मनभेद, वाद विवाद के साथे धीरे धीरे पूरा कर रहल बा लोग | पूरा आजादी कारनॉट के मशीन वाला प्रयोग हो रहल बा, एह असमंजस्य में कि कबो एकर 100% एफिशिएंसी(पूर्ण आजादी) होई कि ना ? कोशिश हो रहल बा संसदीय प्रयोगशाला में तमाम तरह के नीतिगत पहलु के संसोधन आ विचार करके आ पाहिले के अपेक्षाकृत काफी तरक्की पर भी बानी जा एकर विश्वास करीं सभे | उ सब बात के चुनावी जुमला ही मानम कि 69 साल में कुछ नइखे भईल बहूत कुछ भईल बा आजो हो रहल बा, विश्वास ना होखे तब रिपोर्ट उठा के पढ़ लेब |\nग्रीस जवना दौर से गुजर रहल बा ओह दौर से भारत भी गुजरल बा, झेलले बा एही माटी के लोग आ सुधार करके व्यवस्था ठीक कईले बा | उहो दौर भारत के रहल बा जवना घरी खुद खाए के ना रहे तबो बांग्लादेश के बटईलो प पेट भरे के कोशिश कईले एह से बड मानवता के उदहारण का होई ? अइसन बहूत बहूत समय आ चुनौती आइल बा जेकरा के हमनी के सरकार डट के मुकाबला कईले बिया चाहे हिम्मत के साथे परमाणु परिक्षण के बात होखे या पाकिस्तान अउरी चीन के लड़ाई के |\nओही में कुछ चीज रह गईल बा | अधुरा आजादी के सबसे बड चुनौती बा भारत में कृषि के चुनौती, शिक्षा में बढ़िया व्यवस्था, पिए के शुद्ध पानी के ब्यवस्था, बेरोजगार, धार्मिक मनभेद, विषम राजनीती, बढ़त अन्धविश्वास आदि | जहिया भारत के कोई इंसान भूखा ना सूती, दुनो वक्त पेट में दाना के साथ जिही, जहिया किसान के चेहरा प मुस्कान लउकी, जहिया वीर जवानन के हक़ मिले शुरू हो जाई, जहिया लईकन के समानता के साथ पढ़े के अधिकार मिल जाई, जहिया करे खातिर काम मिल जाई लोगन के, जहिया लईकन के बालमजदूरी से मुक्ति मिल जाई, जहिया धार्मिक असमानता ख़त्म हो जाई ओह दिन निश्चित रूप से भारत के पूर्ण स्वतंत्रता मिल जाई जवना खातिर हमनी के पूर्वज सपना देखले रहले |\nहमरा विश्वास बा धीरे धीरे बहूत हद तक सफल भी होइम जा | एह सब जे जड़ बा भ्रष्टाचार, लोगन में आर्थिक असंतोष, मानवीय अवैव्हारिक पहलु, राजनितिक द्वेष, राजनितिक स्वार्थपना, कम समय में बहूत कुछ पावे के लालसा इ सब चीज से आदमी ऊपर उठ नइखे पावत | भोजपुरी भाषा भी हमनी के पूर्वज के देखल सपना ही रहल रहे जेकरा खातिर ढेर भोजपुरिया जवान आजो तत्पर बाड़े अइसने सपना के ही हम अधेड़ आजादी कहले बानी जेकर पूरा दारोमदार हमनी के पीढ़ी प बा |\nविशवास करीं धीरे धीरे सब सही हो जाई बस अपना तरफ से जवन योगदान होखे अपना समाज खातिर, संस्कृति खातिर, देश खातिर ओकरा के करीं | हम एह बात से सहमत बानी कि देश में 100 गो समस्या बा त हजार तरह के हल निकाले के दमखम भी एही माटी के लोगन में बा, बस जरूरत बा राजनितिक जहर से युवा पीढ़ी आ विद्यार्थी के बहरी निकालके अच्छा मार्गदर्शन देवे के | विकसित देश के समस्या के हल में भी हमनिओं के देश के लईकन के योगदान बा |\nरघुराम राजन जी उदहारण बानी उहाँ अंतराष्ट्रीय स्तर पर आर्थिक विवेचना आ निगरानी के रूप में काम करे वाला संस्था IMF(अंतराष्ट्रीय मुद्रा कोष) में उच्च पद प कार्यरत रहल बानी, हमरा इयाद बा कि मनमोहन सिंह जी के एक बे कहला प आइले आ आके आर्थिक समस्या के हल निकलले भी रहले तत्कालीन वित्त मंत्री के साथे मिल के, ओह घरी डॉलर 73 के आस पास पहुच गईल रहे | गूगल, माइक्रोसॉफ्ट जईसन बहूत सारा संस्था के प्रमुख के कुर्सी प बईठे के क्षमता भी एही देश के युवा में बा | उ सब लोग भारत के प्रत्यक्ष रूप से सेवा नइखे दे पावत ओह में हमनी के कही ना कही कमी बा जवना के हल कईल बहूत ज्यादा जरूरी बा | एह से हम इ पावन पर्व प उम्मीद करब कि लोग आपन नकारात्मकता के त्यागी खासकर हमनी के युवा पीढ़ी आ भारत के एगो सुखी देश बनावे में मदद करीं |


Tatka Khabar, means latest news in Bhojpuri – टटका खबर\nTatka Khabar, means latest news in Bhojpuri\nAnjoria.com was the first website to present daily news in Bhojpuri. It was put under the categoory Tatka-Khabar. But now it has got its own separate existance and Anjoria.com shall not carry this column anymore. This present website is an offshoot for the same purpose and shall work as an adjunt to Anjoria.com.\nबहुत दिन ले अंजोरिया का अँचरा में जगह लिहले टटका खबर के अब आपन स्वतंत्र अस्तित्व हो गइल बा. अबसे अंजोरिया पर टटका खबर ना प्रकाशित होखल करी. एकर एगो सबले बड़ कारण इहो देखे के बा कि कतना भोजपुरिया लोग टटका खबर में रुचि राखेले. काहे कि एहिजा उहे आई जेकरा भोजपुरी में खबर पढ़े के मन होई.\nस्वागत बा राउर !


लोक कवि अब गाते नहीं – २० – Anjoria\nAug 17, 2013 उपन्यास, दयानंद पाण्डेय, भोजपुरी, भोजपुरी गीत गवनई, लोक कवि, लोक कवि अब गाते नहीं\nअनइसवाँ कड़ी में वकील साहब का फेर मे फँसल ठकुराइन आ धारा ६०४ वाला किस्सा पढ़ले रहीं. अब ओकरा आगा पढ़ीं…..\nआ अब एही वर्मा वकील के बेटा अनूप लोक कवि के वीडियो अलबम बनावे के झांसा देके उनुका के फँसावत रहुवे. आ फिलहाल मोबाइल फोन ख़रीदे के जुगत उनका के बतावत रहुवे. चेयरमैन साहब लोक कवि के आगाहो कइलन कि, ‘जइसे बाप दफा 302 के डबल क के 604 में तब्दील कर ओह ठकुराइन के पगला दिहलसि वइसहीं ओह चार सौ बीस वकील के ई बेटवो ओकर डबल माने कि आठ सौ चालीस ह आ तोहरा के का जाई.’ लेकिन चेयरमैन साहब के हर नीमन बाउर बात मान लेबे वाला लोक कवि उनुका एह बात पर ना जाने काहे कान ना दिहलन.\nअनूप आखिरकार लोक कवि के ऊषा के एगो सेलुलर फोन ख़रीदवा दिहलसि. सिम कार्ड डलवा के लोक कवि सेलुलर फोन अइसे इस्तेमाल करसु गोया हाथ में फोन ना रिवाल्वर होखो. बातो उ बहुते संक्षेप मे करस आ कई बेर बात पूरा होखे स पहिलहीं खट से काट देसु. लेकिन एक बेर बंबई में कवनो प्रोग्राम कइला का बाद लवटति में लोक कवि के ई सेलुलर फोन गायब हो गइल. लोग पूछबो करे कि, ‘कइसे गायब हो गइल?’ त लोक कवि बतावसु, ‘पी के टुन्न हो गइल रहुवीं. ट्रेन में कवनो मार लिहलसि.’\n‘कवन मार लिहलसि?’ सवाल के जवाब अमूमन लोक कवि टार जासु. लेकिन ग्रुप के अधिकतर कलाकारन के मानना रहल कि मोबाइल अनूपवे चोरवलसि. दिक्कत ई रहे कि लोक कवि के अबकी खाली मोबाइले ना दस हजार रुपियो साथही गायब भइल. बाकिर रुपिया ला लोग अनूप के ना मीनू के नाम बतावे.\nजवन होखे, लोक कवि ना त अनूप से कुछ कहलन ना ही मीनू से. अनूप से त उनुका ओतना तकलीफ ना भइल जतना मीनू से भइल. मीनू जेकरा ला उ का ना कइलन। दू गो कोठरी वाला छोटहने सही बाकिर एल.डी.ए. के एगो मकान ख़रीद कर ना सिर्फ देबे कइलन बलुक ओकर पूरा गिरस्ती बसवले रहन. प्रोग्रामो का फेर में हांलैंड, इंगलैंड, बैंकाक, अमरीका, मारीशस, सूरीनाम जइसन कतने देश घुमवले. मर्द छोड़ दिहलसि त ओकरा के पूरा आसरा दिहलन. अउर ना त एक बेर ना जाने कवना के गर्भ ओकरा पेट में आ गइल त उ ना जाने कहवाँ गुप चुप एबॉर्शन करववलसि जवन ठीक से भइल ना आ भ्रूण पूरा से खतम ना भइल, कवनो कण बच्चेदानीए में रह गइल. ओकर जान सांसत में फंस गइल. लागल कि बच ना पाई. अइसनो में लोक कवि दिल्ली ले जा के ओकर इलाज एगो एक्सपर्ट डाक्टर से करववले तब कहीं जा के उ बाचल. लोक कवि पानी का तरह पइसा बहा के ओकर जान बचवलन, लगभग ओकरा के एगो नया जीवन दिहलन. एह तरह जेकरा के जीवन दिहलन, आसरा दिहलन, अपना ग्रुप में स्टार कलाकार के हैसियत दिहलन, अनेके विदेश यात्रा करवलन उ मीनू धोखा से उनुकर रुपिया चुरा लिहलसि? उ मीनू जेकरा के उ आपन मनो देस, उ मीनू? तकलीफ उनुका बहुते भइल बाकिर मन ही मन पी गइलन उ सगती तकलीफ. केहू से कुछ कहलन ना. कहबो करतन त का कहतन? चुपे रहलन. लेकिन मन ही मन टीसत रहलन.\nउ अब नया मोबाइल फोन ख़रीद लिहलन. चोरी ना जाए एह ला चौकन्ना बहुत हो गइल रहले. लेकिन जल्दिए उ नयको मोबाइल उनुका कैंप रेजीडेंसे से एक रात गायब हो गइल. उ तिसरका मोबाइल फोन ख़रीदलन. लेकिन सेकेंड हैंड. अनूपे ख़रीदववलसि. लोक कवि जानत रहले कि इहो चोरी हो जाई तबहियो ख़रीदलन. हालांकि मोबाइल फोन के कवनो खास उपयोगिता उनुका ला ना रहल काहे कि अधिकतर उ कार्यक्रमन में व्यस्त रहसु जहवाँ उ मोबाइल सुन ना पावसु. डिस्टर्ब होखसु उ, फोन से. ध्यान टूट जाव. दोसरे, संगीत के शोर में ठीक से सुनाईबो ना करे आ जब कार्यक्रम ना होखे तब उ अमूमन अपना कैंप रेजीडेंसे पर होखसु आ एहिजा उनका लगे टेलीफोन रहबे कइल तबहियो स्टेटस सिंबल मान के उ मोबाइल फोन राखसु. सोचसु कि अगर लोग उनका हाथ में मोबाइल फोन ना देखी त मान लीहि कि आमदनी कम हो गइल बा, मार्केट ठंडा पड़ गइल बा. एहसे मोबाइल फोन बिका गइल, हैसियत ना रहल. अमूमन जमीनी हकीकत पर रहे वाला आ जिनिगी के हकीकत अपना गवनई में ढाले वाला लोक कवि दिखावा के नाक मेनटेन करे लागल रहले. इ उनका खुदही खराब लागे लेकिन फिलहाल त उ फंस गइल रहले. हालां कि उ इहो ऐलान कर दिहले रहले कि, ‘अबकी जे मोबाइल चोरी भइल त फेर ना खरीदब.’ फेर उ जइसे खुद के तसल्ली देसु, ‘फेर ई सेकेंड हैंड मोबाइल केहू चोराई का?’ लेकिन इहो भरम उनुकर टूटल आ जल्दिए टूटल. ई सेकेंड हैंड मोबाइलो चोरी हो गइल.\nलेकिन अपना ऐलान के मुताबिक उ फेरू चउथका मोबाइल ना ख़रीदले.\nतबो उ परेशान रहलन चोरियन से. अब उनुका किहां खन-बिखन के चोरी होखे लागल रहुवे. एह कैंप रेजीडेंस में उनुकर जँघिया अंगवछा तक सुरक्षित ना रह गइल रहुवे. कई-कई जोड़ा उ राखसु जँघिया, अंगवछा के. तबहियो कई बेर उनुका ला जँघिया अंगवछा के अकाल पड़ जाव. एक बेर एगो लड़िकी के उ रंगे हाथ पकड़बो कइलन त उ बोलल, ‘महीना आ गइल बा गुरु जी, बांधे के बा.’ त उ डपटबो कइले, ‘त हमरे जँघिया, अंगवछा बन्हबे?’ उ बोलल, ‘आखि़र का बांन्ही गुरु जी, कुर्ता पायजामा त राउर बान्ह ना सकीं.’ ई सुन के लोक कवि बेजवाब हो गइलन. ओकरा के पइसा देत कहले, ‘केयर फ्री टाइप कुछ मंगवा ल. उहे बान्हऽ!’\nतबहियो उ आए दिन के चोरियन से परेशान हो गइलन. पइसा, कुरता, पायजामा कुछुओ ना बाचे. बिछवना के चद्दर ले गायब होखे लागल रहुवे. उ कहबो करसु कि, ‘असल में ई लड़िकी सभ गरीब परिवार से आवेली स से अपना बाप भाई खातिर अंगवछा, जँघिया उठा ले जाली सँ, बिछवना के चादरो ले जाली सँ, पइसो कवड़ी ले जाली सँ त चलीं बरदाश्त कर लिहिले. बाकिर एकर का करीं कि सम्मान में मिलल शालो मंचवे पर से गायब हो जाले.’ उ बिफरस, ‘बताईं, सम्मान के शाल भोंसड़ी सभ चोरा लेली सँ! इहे बात खटकेला.’ उ जइसे जोड़सु, ‘गरीबी के मतलब ई थोड़े ह कि जेकरा से रोजी रोटी मिले ओकरे घरे चोरी करऽ?’ उ बोलस, ‘ई त पाप ह पाप. अरे, हमहू गरीबी देखले हईं, भयंकर गरीबी. मूस मार के खात रहीं, बाकिर चोरी ना कइनी कबो.’ उ कहसु, ‘आजुओ जब कबो हवाई जहाज पर चढ़ीले उड़त घरी नीचे देखीले त रोइलें. काहें से कि आपन गरीबी याद आ जाले बाकिर हम कबो चोरी ना कइनी.’\nलेकिन लोक कवि चाहे जवन कहसु उनुका किहाँ चोरीचकारी चौतरफा चालू रहल आ अब त उनुकर कुछ चेला कलाकार जे अलग ग्रुप बना लिहले रहले, लोके कवि के गाना गावसु आ गाना का आखि़र में तखल्लुस के तौर पर जहवाँ लोक कवि के नाँव आवे ओहिजा से उनकर नाँव हटा के आपन नाँव जोड़ देसु. पहिलहू कुछ चेला अइसन करस बाकिर कबो कभार आ चोरी छुपे. बाकिर अब त अकसर आ खुल्लमखुल्ला. लोक कवि से एह बात के केहू शिकायत करे त उ दुखी त होखसु बाकिर कहसु, ‘जाए दीँ सब कइसो कमा खात बाड़े सँ, जिए खाए दीं!’ पर जब केहू तबो प्रतिवाद करे त उ कहसु, ‘हमरा गाना में केहू आपन नाँव खोंस लेता त गाना त ओकर नइखे नू हो जात? एह गाना के कैसेट बा बाजार में हमरा नाँव से. लोग जाने सुनेला गानन के हमरा नाँव से.’\n‘तबो!’ कहे वाला तबहियो प्रतिवाद करे.\n‘त?’ कह के उ बिगड़ जासु, ‘चलीं एह कलाकार के त हम बोला के डांट देब. बाकिर केकरा-केकरा के डांटत फिरब?’\n‘मतलब ई कि बंबई से लिहले पटना ले हमरा गानन के चोरी होखत बा हमरे गाना के धुन, हमरे गाना के भोजपुरी से बदल के हिंदी में केहू से लिखवा-गवा के फिलिमन में गोविंदा हीरो बनल नाचत बाड़े त हम का करीं? कई लोग भोजपुरियै में एने वोने बदल के गावत बा त हम का करीं? केसे-केसे झगड़ा-लड़ाई करीं?’ उनकर तकलीफ जइसे उनका जुबान पर आ जाव, ‘अब जब गाना सुने वालने के फिकिर नइखे त अकेले हम का करब?’ फेर उ अपना गाना के एगो लमहर फेहरिस्त गिना जासु कि कवन-कवन गाना फिलिमन में चोरा लिहल गइल. उहो तब जब एह गानन के कैसेट बाजार में पहिलही से रहल. फेर उ बड़ा तकलीफ से बतावसु, ‘बाकिर का करब? भोजपुरी गरीब गंवार के भाषा हवे केहू एकरा साथे कुछुओ कर लेव भोजपुरिहा लोग चुप लगा जालें. जइसे गरीब के लुगाई होले वइसहीं भोजपुरी सभकर भउजाई हियऽ.’ उ रुकस ना बोलते जासु, ‘लाल बहादुर शास्त्री प्रधानमंत्री भइलन पाकिस्तान के हरा दिहलन, देश के जिता दिहलन लेकिन भोजपुरी के जितावे के फिकिर ना कइलन. चंद्रशेखर जी अपने बलिया वाला, अमरीका के जहाज के तेल दे दिहलन इराक के लड़ाई में बाकिर भोजपुरी के सांस ना दे पवलें. कुछ हजार लोग के बोली डोगरी के, नेपाली के संविधान में बोला लिहलन लेकिन भोजपुरी के भुला गइलन त केहू कुछ बोलल का?’ उनकर इशारा संविधान के आठवीं अनुसूची में भोजपुरी के शामिल ना कइला का ओर होखे. उ कहसु, ‘राष्ट्रपति रहले बाबू राजेंदर प्रसाद. सिवान के रहले, भोजपुरीए में खास-पीयस, बतियावसु, उहो कुछ ना कइलन. एक से एक बड़हन-बड़हन नेता भोजपुरिहा हउवें बाकिर भोजपुरी ख़ातिर सभे मरल जस बा. तब जब कि करोड़ों लोग भोजपुरी बोलेला, गावेला, सुनेला. हालैंड, मारीशस, सूरीनाम में भोजपुरी जिंदा बा, ऊ लोग जियवले रखले बा जे लोग इहां से बंधुआ मजूर बन के गइल रहुवे. बाकिर इहवा लोग भुला गइल बा.’ उ कहसु, ‘आज काल्ह एतना टी.वी. चैनल खुलल बा, पंजाबी, कन्नड़, बंगाली, मद्रासी, इहाँ के कि उर्दूओ में. बाकिर र एक्कौ चैनल भोजपुरी में काहे ना खुलल?’ उ जइसे पूछसु, ‘भोजपुरी में प्रतिभा नइखे? कि गाना नइखे? कि नेता नइखन? कि पइसा वाला लोग नइखे? तबहियो ना खुलल भोजपुरी में चैनल. दूरदर्शन, आकाशवाणीओ वाला जेतना समय अउरी भषन के देबेले भोजपुरी के कहां देले?’ कहत-कहत लोक कवि बिलबिला जासु. अफना जासु. कहे लागस, ‘बताईं अब पंजाबी गाना में दलेर मेंहदी आरा हिले, बलिया हिले, छपरा हिलेला दू लाइन गा देले त लोग के नीक लागेला. मोसल्लम भोजपुरी में फेर काहे ना सुनेला लोग? जानीलाँ काहें ? उ जइसे पूछस आ खुद ही जवाबो देसु, ‘एह नाते कि भोजपुरिहा लोगन में अपना भाषा ला भावना नइखे. एही से भोजपुरी भाषा मरत बिया.’ फेर उ बात ले दे के भोजपुरी एलबम अउर सी.डी. पर ले आ के पटक देसु. कहसु कि, ‘पंजाबी गानन के एतना अलबम टी.वी. पर देखावल जाला लेकिन भोजपुरी के ना. काहे कि भोजपुरी में अलबम बनले नइखे. एकाध छिटपुट बनलो होखी त हमरा मालूम नइखे.’ कह के उ पूरा तरह निराश हो जास आ उनुका एह निराशा के विश्राम देव अनूप कि, ‘घबराईं जन गुरु जी’ हम राउर वीडियो शूटिंग करा के एलबम बनाएब.’’ आ लोक कवि ई जानतो कि ई सार ठगी बतियावत बा, ओकरा ठगी में समा के चहके लागस. उ जइसे ओकरा वशीभूत हो जास.\nकई बेर कुछ गंवाइओ के पावे के तरकीब आजमा के सफल हो जाए वाला लोक कवि के बेर-बेर लागे कि अनूप सिवाय उनुका के लूटे के कुछ नइखे करत. बाकिर उ होखेला नू कि कुछ सपना कवनो कीमत पर आदमी जोड़ेला भलही ओह सपना के सांचो में फिट ना बइठत होखे आ लगातार टूटते जाव तबहियो सपना ना तूड़ल चाहे! लोक कवि इहे करत रहले आ टूटल जात रहले. हंसत-हंसत. बाखुशी.\nइ टूटलो अजीब रहल उनकर.\nजाने ई उनुकर टूटल भोजपुरी भाषा के बढ़त दुर्दशा ले के रहुवे आ कि एलबम, सी.डी. के बाजार में अपना गैरमौजूदगी के लेके रहल ई समुझ पावल खुद लोको कवि के वश के ना रहे. वश में त अब अपना कैंप रेजीडेंस में बढ़त चोरी चकारीओ रोक पावल ना रहल उनुका. बात अब पइसा, कपड़ा-लत्ता आ मोबाइले ले ना रह गइल रहुवे. अब त गैस सिलिंडर ले उनुका किहाँ से चोरी होखे लागल रहुवे. एह चोरी रोके खातिर उ कुछ असरदार ना कर पावत रहले. एहुसे कि लड़िकी उनकर बड़हन कमजोरी बन गइल रहली सँ आ कमजोर छन में कवनो लड़िकी उनुकर कुछुओ ले सकत रहल, मांग सकत रहल. कबो सीधे-सीधे त कबो चोरी छुपे, त कबो-कभार सीनाजोरीओ से. कई बेर त उ पी के टुन्न रहस आ कवनो लड़िकी मौका देख के उनकर कमजोर नस छूवत पूछ लेव,’ गुरु जी, ई चीज हमरा के दे दीं.’ भा ‘गुरु जी दस हजार रुपिया दे दीं हमरा के!’’ भा ‘गुरु जी हम त फला चीज ले जात बानी.’ जइसन जुमला बोल के कबो गँवे से, कबो फुसफुसा के ले ल सँ आ लोक कवि कबहियों ना नुकुर ना करस, फराख़ दिल बन बइठस आ आखिरकार मामिला चोरी खाते दर्ज हो जाव. कई बेर इहो होखे कि लोक कवि टुन्नावस्था में सुतल रहस, भा अधजगले भा अधलेटल होखस त लड़िकी भा चेलवो ‘प्रणाम गुरु जी!’ बोल के कोठरी में घुस जास. एने-वोने ताकत झांकत. गुरु जी से कवनो जवाब ना पा के उनकर गोड़ छूवस. लोक कवि तबहियो टुन्न पड़ल रहसु आ बोलस ना त चेला भा लड़िकी जवने होखे बोले, ‘लागत बा गुरु जी सुत गइल बानी का?’ तबहियो उ ना बोलसु त अपना सुविधा से मनचाहल चीझु उठा लेस आ ले के निकल लेस ई कहत, ‘गुरु जी सुत गइल बानी!’ ई सगरी वाकिया, सगरी सच्चाई, संवाद मय अभिनय के लोक कवि बाकायदा छटक-छटक के चलत सदृश्य बतइबो करसु लेकिन कवना दिन कवन रहे, का ले गइल ई बात अमूमन गोल कर जासु. केहू बहुत कुरेदबो करे त उ बात टार जास. कहसु, ‘जाए दीं! अरे, इहे सब त मेहनत करेले.’ लड़िकियन ला कहसु, ‘अरे इहे सभ त गांड़ हिला-हिला के नाचेली सँ. एकनिए के बूते त हमरा लगे पोरोगरामन के अइसन बाढ़ लागल रहेला.’\n‘काहें? रउरा ना गाइलें?’ एक दिन उ ठाकुर पत्रकार सवालिया निगाह दउड़ावत कहलसि, ‘टीमो त रउरे नाँव से बा. रउरे बुक होखीलें. रउरे नाँव से इहो सभ खाली कमाली सँ.’\n‘का कहत बानी बाऊ साहब!’\n‘काहें?’ बाबू साहब गिलास के शराब देह में ढकेलत बोलले, ‘हम त सच्चाई बतावत बानी.’\n‘अइसंहीं अख़बार में रिपोर्टिंग करीलें रउरा?’ लोक कवि तनिका मुसुकात, तनिका तरेरत आ मीठका मार बोलत आपन सवाल दोहरवलन, ‘अइसंहीं अख़बार में रिपोर्टिंग करीलें रउरा?’\n‘का मतलब?’ बाबू साहब अचकचइले.\n‘मतलब ई कि रउरा कुछ ना जानीलें.’ लोक कवि बोलले तो मिठास घोर के बाकिर अइसे जइसे तमाचा मारत होखसु.\n‘अब जाए दीं.’ लोक कवि कहले, ‘कुछ अउर बात करीं.’\n‘अउर का बात करीं?’\n‘कुछ विकास के बात करीं, कुछ राजनीति के बात करीं.’\n‘कुछऊ करीं बाकिर ई गाना आ लड़िकियन के बात छोड़ दीं!’\n‘गाना आ लड़िकियन के बात त हम करतो नइखीं. हम त कहत रहीं कि रउरे नाँव से सबकुछ होखेला. रउरे नाँव बिकाला, बस! इहे त हम कहत बानी’ बाबू साहब अपना के जस्टीफाई करत कहलें, ‘आ रउरा हमरा अख़बारी रिपोर्टिंग के बात करे लगनी.’ उ कहले, ‘अख़बार में त हम दोगलईए वाली रिपोर्टिंग करीलें. तनिका साँच में अधिका गप्प आ अधिका गप्प में तनिका साँच आ कई बेर त पूरा झूठे के सगरी साँच बता के. बाकिर इ त अखबारी नौकरी के मजबूरी हवे. कई हाली अनचाहे करीले त एकाध बेर अपनो मन से.’ उ कहलें, ‘बाकिर लोक कवि, राउर नाम बिकाला ई त पूरा साँच बोलत बानी. आ कवनो नौकरी में ना, कवनो दबाव में ना बलुक पूरा मन से बोलत बानी.’\n‘बोल चुकनी रउरा?’ लोक कवि संक्षेपे में बोलले.\n‘बिलकुल!’ बाबू साहब बोलले, ‘बाकिर आगहू बोलब आ इहे बोलब काहे कि इहे साँच ह. इहे सच्चाई ह!’\n‘साँच ई ना ह!’ लोक कवि बुदबुदइले, ‘रउरा आजु तीने पेग में चढ़ गइल बा.’\n‘ना, एकदमे नइखे चढ़ल. चढ़ गइल होखे त शराब त हराम होखी हमरा ला.’ उ कहले, ‘लोक कवि! आफ्टर आल रउरा हमरा माईभासा में गाइले आ लखनऊ मे हमरा माईभाषा के परवान चढ़वले बानी.’\n‘त राउरा नाम ना बिकाला?’ बाबू साहब लोक कवि से पीछले, ‘हमरा ना रउरा चढ़ गइल बा.’\n‘हम त अबही छूअबो नइखीं कइले.’ लोक कवि कहले, ‘अबहीं नहाएब. नहइला का बाद पीयब.’\n‘त फेर काहे बहकल-बहकल बतियावत बानी?’\n‘बहकल-बहकल बात हम ना, रउरा करत बानी.’ लोक कवि कहले, ‘राउरा माईभासा भोजपुरी के हम गाई ले जरूर बाकिर हमरा के सुनेला के?’\n‘हँ!’ लोक कवि कहले, ‘जानीलें लोग पोरोगराम बुक करावे हमरा लागे आवेला जरूर बाकिर साटा लिखवावे से पहिले पूछेला कि लड़िकी कव गो रहीहें सँ? ई ना पूछे लोग कि रउरा कतना गाना गाएब? फेर लड़िकियन के गिनितिए पर साटा आ रेट तय होखेला.’ लोक कवि कहले, ‘जइसे रैलियन में बड़का नेता लोग लोकल नेतवन से पूछेले कि भीड़ कतना होखी? वइसहीं पोरोगराम बुक करे वाला पूछेलें लड़िकी कव गो रहीहें? पोरोगराम ला चहुँपी त छूटते पूछी लोग कव गो लड़िकी आइल बाड़ी सँ? उ चाहे होली, दीवाली के पोरोगराम होखे, भा नया साल के भा जन्माष्टमी, शादी बियाह के! आ अब त सरकारीऔ पोरोगरामन में दबले जबान, फुसफुसाइए के सही लोग लड़िकियन का बारे में दरियाफ्त कर लेला.’ लोक कवि बोलले, ‘अउरी जानब? पोरोगराम में जनतो लड़िकियने के डांस देखल अधिका चाहेलें उहो धक्का मार सेक्सी डांस. हम त कबो कभार तब गाइले जब लड़िकियां कपड़ा बदलत होख सँ भा सुस्तात होखऽ सँ. त ओही घरी एहर वोहर करके दूइ चार गो गाना हमही ठोंक दीले.’ उ कहले, ‘आ इनाम हमरा गाना गवला पर ना, हमरे गाना के कैसेट पर डांस करत लड़िकियन के डांस पर आवेला. आ कई बेर त साटा के तय रुपिया से अधिका के इनाम आ जाला.’ लोक कवि आंख तरेरत बोलले, ‘त का ई इनाम रउरा समुझीलें कि रउरा माईभासा के गाना के मिलेला? कि लड़िकियन के सेक्सी डांस के?’ उ कहले, ‘रउरे तय कर लीं हम कुछ ना बोलब.’\n‘का कहत बानी लोक कवि आप?’\n‘इहे कि अब हम गाइले ना.’\n‘त का करीले रउरा?’\n‘पोरोगराम करीले.’ उ अइसे बोलले जइसे अपने के हरा दिहले होखसु.\n‘ई त बहुते दुख के बात बा लोक कवि!’\n‘अब बात दुख के रहे चाहे सुख के बाकिर ह इहे!’ लोक कवि अइसे बोलले जइसे उ लूटा गइल होखसु.\n‘त रउरा अपना प्रोगामन में से लड़िकियन के हटा काहे नइखीं देत?’\n‘हटा दीं?’ लोक कवि मतलबभरल बाकिर मेहराइल मुसकान फेंकत पूछले.\n‘बिलकुल.’ बाबू साहब ठनक के कहले.\n‘मनो हमरा के बिलवा देब?’\n‘मतलब ई कि अगर लड़िकियन के हम अपना पोरोगरामन में से हटा दीं त हमार काम त ठप समुझी!’\n‘काहें का?’ लोक कवि बोलले, ‘अरे बाऊ साहब लड़िकिए ना रहीहें स त हमरा के फेर पूछी के? के सुनी राउरा माईभासा? राउर मरल माईभासा?’\n‘का बकत बानी रउरा?’ बाबू साहब अब चउथा पेग ख़तम करत रहलें. बोलले, ‘आ बेर-बेर रउरा राउर माईभासा, राउरा माईभासा कह-कह के हमार मज़ाक उड़ावत बानी. बंद करीं ई.’ उ कहले, ‘भोजपुरी हमरे ना राउरो माईभासा ह.’\n‘हमार त रोजीओरोटी हवे भोजपुरी!’ लोक कवि बोलले, ‘हमार नाम, सम्मान एही भासा का चलते बा! हम काहे मज़ाक उड़ाएब बाऊ साहब. हम त बस रउरा के जमीनी हकीकत बतावत रहीं कि रउरा समुझ जाईं. बाकिर….’\n‘बाकिर दोगली रिपोर्टिंग करत-करत राउर आंख अन्हरा गइल बा. साँच नइखे देखत, से उहे बतावत रहीं.’ उ कहले, ‘जानीले जे आजु लड़िकियन के डांस हटा दीं आ ख़ाली बिरहा गाईं त जे आजु महीना में पंद्रह से बीस दिन बुक होखिलें सालो भर में शायद एतना बुकिंग ना मिली. जवन मिलबो करी उहो सिर्फ सरकारीए.’ उ कहले, ‘बाऊ साहब एगो मजेदार बात अउरी बताईं रउरा के?’\n‘जानीलें लड़िकी सभ जब डांस करत-करत थक जाली सँ, रात के तीन चार बज जाला, पब्लिक तबहूओं ना छोड़े त का करीलें?’\n‘हम मंच प आके कान में अंगुली डाल के बिरहा गाए लागीलें. पब्लिक उकता जाले. धीरे-धीरे खदबदाए लागेले. तबहियों उमीद लगवले रहेले कि अब अगिला आइटम फेर डांस के भा डुएट के होखी. लेकिन हम अगिला आइटम में कवनो लौंडा से भजन गवाए लागीलें. उ दू तीन गो भजन ताबड़ तोड़ ठोंक देला. तब कहीं जा के पब्लिक से छुट्टी मिलेला.’ उ बोलले, ‘भोजपुरी आ भजन के हालत ई बा हमहन के समाज में. रउरो जान लीं, रउरा पहरूआ हईं समाज के, एहसे बता दिहनी.’\n‘ई त साँचहू बड़ा मुश्किल हालात बा.’\n‘एह मुश्किल हालात से आखि़र कइसे निपटल जाव?’ लोक कवि बोलले, ‘एह तरह मरत भोजपुरी में कइसे जान फूंकल जाव?’ ऊ पूछले, ‘रउरा ज्ञानी हईं, विद्वान हईं, अख़बार में बानी. रउरे लोग कुछ सोचीं.’ कह के लोक कवि अपना छत पर राखल बाथ टब में नहाए चल गइले.\nबाबू साहब के दारू थथम गइल. उनका ठकुआ मार दिहलसि. लोक कवि के त्रासदी आ अपना माईभासा के दुर्दशा ले के. उनुका अपना माईभासा पर बहुते गुमान रहल. भोजपुरी के मिठास, एकर लालित्य आ एकरा रेंज के बखान करत उ अघात ना रहलें. दू दिन पहिलहीं त प्रेस क्लब में उ अपना माइभाषा के झंडा ऊंच कइले रहन. पंजाबी साथियन संगे बीयर पीयत उ बघरले रहले कि तोहरा लोग किहाँ का बा सिवाय बल्ले-बल्ले अउर भांगड़ा के? हमरा भोजपुरी में आवऽ, सब कुछ बा एहिजा. जतना संस्कार गीत भोजपुरी में बा ओतना कवनो भाषा में नइखे आ आदमी बनेला संस्कार से. बात अधिका बढ़ल त उ कहले चइता, कजरी, सोहर, लचारी त छोड़ऽ भोजपुरी में मजदूरिए गीत एतना बा कि तू लोग सुनत-सुनत थाक जइभ. कहले रहले कि एगो मुअला के छोड़ द त भोजपुरी में हर समय, हर काम ला कवनो ना कवनो गीत बा. चाहे जांत के गीत होखे, फसल के होखे, मेला बाजार जाए घरी के होखे हरदम गीत गावऽ. शादी के उदाहरण देत हँकले रहलन कि तोहरा लोग किहाँ सिर्फ लेडीज संगीत से छुट्टी पा लिहल जाले लेकिन भोजपुरी में एक-एक कस्टम ला गीत बा जवन भोर में भोरहरी से शुरू होके संझवाती से होत सूते घरी ले चलेला. आ एके दू दिन ना, कई-कई दिन ले. इहाँ ले कि बारातियन के खाना खाए बेरो गारी गीत गावल जाला. शादी ख़तम होखला का बादो पाँच दिन ले गीतन के कार्यक्रम चलेला. उ उदाहरण दे-दे के बतवले रहले. तब उ सभ लोग लाचार हो गइल रहे आ कहे लागल कि, ‘हो सकेला कि पंजाब के गांवन में हमहन के पंजाबीओ में ई सभ चलत होखे बाकिर हमनी के मालूम नइखे.’ त एगो बुंदेलखंडी पत्रकार उछलत बोलल रहे, ‘हमनी के बुंदेलोखंड में बा!’\n‘का बा?’ कह के बाबू साहब ओह बुंदेलखंडी के मजाक में दउड़ा लिहलन आ पूछले रहले आ तनी ऊंचे आवाज में पूछले रहले कि, ‘सिवाय आल्हा गायन के अउरी का बा बुंदेलखंड में?’ उहो निरुत्तर हो गइल रहे. बाकिर जवना भोजपुरी के वीरगाथा ओह दिन प्रेस क्लब में उ गवले रहले का उ गाथा गलत रहुवे? आ कि लोक कवि के सवाल गलत बा? उनकर बतावल ब्यौरा गलत बा?\nगलत बा कि सही? के सही आ के गलत में अबहीं बाऊ साहब सुलगते रहले कि लोक कवि अंगवछा लपेट आ के कुर्सी में धप्प से बइठ गइले. बोलले, ‘का बाऊ साहब रउरा लेत काहे नइखीं?’ उ ह्विस्की का ओर इशारा करत कहले आ आपन पेग बनावे लगले, ‘रउरो लीं.’\n‘का लीं? आ त सगरी नशे उतार दिहलीं!’\n‘का-का बताईं?’ उ बोलले, ‘हम अइसना अनेके लोग का बारे में जानीले जे या त अंगरेजी बोलेलें या भोजपुरी. हिंदी ना जानसु बाकिर भोजपुरी जानेलें. आ आजु रउरा भोजपुरी के जवन नक्शा खींचलीं, हम त दहल गइल बानी.’\n‘एहमें दहले के कवन बात बा?’ उ बोलले, ‘हालात ख़राब बा त एकरा के सुधारीं. सुधारे के माहौल बनाईं.’ लोक कवि बोलले, ‘बाकिर छोड़ीं इ सब बताईं कि ऊ लोग कवन ह जे अंगरेजी आ भोजपुरी जानेला बाकिर हिंदी ना.’\n‘एहिजे लखनऊओ में दू चार लोग बा. दिल्ली में बा, विदेशो में बा.’\n‘अच्छा!’ लोक कवि चहक के बोलले, ‘लखनऊ में कवन लोग ह?’\n‘साइंटिस्ट लोग ह.’ उ बोलले, ‘हिंदी टूटल फूटल बोलेले बाकिर भोजपुरी सही-सही. अइसही दिल्ली में जे.एन.यू. में बहुते लोग अइसन मिलेला जे या त अंगरेजी बोलेला ना त भोजपुरी. हिंदी ना.’\n‘ई दिल्ली में जे.एन.यू. का ह?’\n‘अच्छा-अच्छा.’ उ पूछले, ‘हमार पोरोगराम ओहिजा हो सकेला?’\n‘डांस वाला?’ बाबू साहब मजकिया लहजा में आंख घुमा के पूछले.\n‘ना-ना. ख़ाली बिरहा वाला. शुद्ध भोजपुरी वाला पोरोगराम.’\n‘रउरो लोक कवि हर बात में पोरोगराम सूंघे लागीले.’\n‘का करीं रोजी रोटी ह.’ उ कहले, ‘फेर विद्वान लोग क बीच गावे के सुखे अउर होला. आ एहले नीमन बात बा कि उ लोग हिंदी ना जाने त फिल्मी गाना के फरमाइशो ना करी. त डांस वइसही कट हो जाई.’ उ कहले, ‘बात चलाईं.’\n‘ई त हमरा से संभव नइखे.’\n‘तब छोड़ीं जाए दीं.’ उ कहले, ‘कुछ अउर बात करीं.’\n‘अउर का बतियाईं?’ उ कहले, ‘बताईं, एगो बहुते बड़हन लेखक हउवें एस.वी. नायपाल. इंगलैंड में रहेलें आ अंगरेजी में लिखेलें.’\n‘त का इहो भोजपुरी बोलेलें?’\n‘अंगरेज होइओ के?’\n‘अंगरेज ना हउवें.’\n‘इनकर पुरखा गोरखपुर से गइल रहले त्रिनिदाद मजूरी करे. बतावेले कि इनका बाबा गइल रहले.’\n‘त गोरखपुर में नायपाल कवन जाति होला?’\n‘नायपाल जाति ना ह उनकर बाबा दुबे रहले. त्रिनिदाद से घूमत-घामत इंगलैंड चहुंप गइले. पुरखा मजूरी करे गइल रहलें बाकिर ई लेखक बन गइले आ अइसन लेखक जिनका अंगरेजी से बड़हन-बड़हन अंगरेज घबरासु.’\n‘बहुते गलत लिखेलें का?’ लोक कवि मुंह बिगाड़त पूछले.\n‘अरे ना, एतना बढ़िया लिखेलें कि ओहसे लोग घबराला.’\n‘जइसे हमरा गाना से लोग घबराला?’\n‘का?’ बाबू साहब लोक कविए का तरह मुंह बिगाड़ के बोलले, ‘बहुते ख़राब गाइले का?’\n‘का बाऊ साहब?’ कह के लोक कवि हो-हो क के हंसे लगले.\n‘त एह एस.वी. नायपाल के बहुते किताब मशहूर हो चुकल बाड़ी सँ. अधिकतर में उ भारते का बारे में लिखेलें.. कईएक विदेशी पुरस्कार मिल चुकल बा. नोबल पुरस्कारो अबही हाले में मिलल बा. आ उ नायपाल हिंदी ना जानसु बाकिर भोजपुरी जानेले?’\n‘रउरा कइसे पता चलल?’ चकित लोक कवि पूछले.\n‘अरे, अख़बार मैंगजीन सभ में पढ़ले बानी. काहें?’\n‘ना, हम सोचनी कि कहूं रउरा मिलल होखब?’ उ बोलले, ‘कब्बो भारत आइल बाड़ें?’\n‘हँ, दू तीन बेर. बाकिर हम उनका से मिलल नइखीं. बहुत पहिले आइल रहले. त तब जानतो ना रहल होखब उनका बारे में.’\n‘लेकिन उ भोजपुरी जानेलें?’\n‘हँ, भई हँ!’\n‘भोजपुरीओ में एक्को किताब लिखले बाड़न का?’\n‘ना, हमरा जानकारी में त नइखन लिखले.’\n‘मतलब ई कि ऊ भोजपुरी जानेले ख़ाली फैशन ला. आपन घाव देखावे ला. कि देखीं मजूर के बेटा केतना महान लेखक बन गइल.’ लोक कवि बोलले, ‘मजा त तब रहीत जब उ भोजपुरीओ में लिखतें भोजपुरिहन का बारे में लिखतें, ओह लोगन के कुछ विकास करइतें.’ उ बोलले, ‘अइसे भोजपुरिहन से हमहू बिदेसन में मिलल बानी. अइसने लोग, हाई फाई लोग भोजपुरी के बिनास करत बा. का देस, का बिदेस. भोजपुरी ला कुछ करीहें ना. ख़ाली मूड़ी गिना दीहें कि हमहूं भोजपुरिहा हईं. हईं, सजनी हमहूं राजकुमार! जाए दीं अइसन लोग के बात मत करीं!’\nलोक कवि तिसरका पेग ख़तम करत रहले आ साथही टुन्नावस्था का ओर डेग बढ़ल जात रहुवे उनकर. बाबूओ साहब के ज्यादा हो गइल रहुवे से अचके उठत उ कहले, ‘चलत बानी लोक कवि जी!’\n‘अच्छा त प्रणाम!’ कह के लोक कविओ जाए के सिगनल दे दिहलें. फेर बोलले, ‘काल्हु दुपहरिया में चेयरमैन साहब के संगे बइठकी बा. रउरो आईं.’\n‘ठीक बा.’ कह के बाबू साहब चल गइले. एकरा बाद खा पी के लोको कवि अकेलहीं सूत गइले. हालांकि अकेले उ कमे सूतत रहलें.\nदयानंद पांडेय जी के संपर्क सूत्र :-


Bhojpuri: बरवा तर के भूतवा ए बाबा... भूतियो जगह पर होखेला फिल्मन के शूटिंग\nभूतन के गाछ आ खंडहर से निकाल के पूरा दुनिया में विचरण करावे में फिल्म इंडस्ट्री के बड़हन हाथ बा. लोग अपना जिनगी में असली भूत देखले होखे भा ना बाकिर सिनेमाई भूत त जरुरे देखले-सुनले होई. लोक चर्चा में त हर गाँव में कुछ भुतहा जगह बा. त सिनेमा भी लोक आ समाज से अलग त बा ना. ओकरे के मिर्च-मसाला लगा के परोसत रहेला, जवना के हॉरर फिल्म कहल जाला....\nमनोज भावुकJune 28, 2021,3:39 pm IST भोजपुरी न्यूज़\nअधिकांश बड़का भोजपुरिया हीरो लोग आपन एगो फिक्स हीरोइन रखले बा बाकिर ओही में जइसे-तइसे नया हीरोइन आपन पनाह खोजिए लेली. कवनो फिलिम से, कवनो एलबम के गाना से भा गेस्ट अपीयरेंस से हर साले कुछ हीरोइन इंडस्ट्री में डेब्यू करिए देली....\nमनोज भावुकJune 25, 2021,5:10 pm IST मनोरंजन, भोजपुरी न्यूज़\n30 मई 1983 के मुंबई में जन्मल कृष्णा साल 2002 में ‘ये कैसी मोहब्बत में’ फिल्म से आपन शुरुआत कइलें. ई फिल्म बॉक्स ऑफिस पर असफल साबित भइल. फिर उ भोजपुरी में हीरो बनलें अउर बाद में कॉमेडियन के रुप में आपन पहचान बनवलें....\nमनोज भावुकJune 22, 2021,1:04 pm IST मनोरंजन, उत्तर प्रदेश, बिहार, भोजपुरी न्यूज़\nहर साल मई महीना के दुसरका रविवार के मदर्स डे आ जून महीना के तिसरका रविवार के फादर्स डे मनावल जाला. काहे जी ? इतवार के काहे मनावल जाला? .. भा मनावले काहे जाला? अब इतिहास खोजब त दुनों के अलग-अलग इतिहास बा बाकिर एक लाइन में जबाब खोजब त जबाब बा कि – माई-बाप के प्रति कृतज्ञता व्यक्त करे खातिर. ...\nमनोज भावुकJune 18, 2021,3:03 pm IST भोजपुरी न्यूज़\nकोचिंग भा स्कूल भा कॉलेज त एही खातिर बनले होला, जे आदमी सोचे के सीखे. ज्ञान त रॉ मटेरियल हs सोच खातिर. सोच के संबंध सिचुएशन से बा. सिचुएशन के हिसाब से सोचे के पड़ी....\nमनोज भावुकJune 16, 2021,2:08 pm IST भोजपुरी न्यूज़\nआज से 31 साल पहिले एगो फिल्म आइल ‘ पिया के गाँव ‘. आरा के रहनिहार मुक्ति नारायण पाठक ओकर निर्माता रहलें. गंगा किनारे मोरा गाँव, सजनवा बैरी भइलें हमार आ बिहारी बाबू फेम दिलिप बोस निर्देशक रहलें. चित्रगुप्त जी संगीत निर्देशक रहलें. ओह फिलिम के एगो गीत आजो खूब मशहूर बा....\nमनोज भावुकJune 14, 2021,1:14 pm IST मनोरंजन, बिहार, भोजपुरी न्यूज़\nBhojpuri गीत-संगीत के डीप-सैनिटाइजेशन के जरुरत बा, पढ़ीं आखिर काहें...\nभोजपुरी में अब कमाल गाना के जगह बवाल गाना के बोलबाला बा, एही से समय-समय पर एह गीतन के लेके बवाल भी उठत रहल बा आ सवाल भी. अब एह बवाल गीतन के लोग चाव सुनsता, व्यूज बढ़ावता त अइसन गीतन के प्रोडक्शन त बढ़बे करी. पिछला एकाध साल से त ई भइल बा कि अइसन गीतन के वीडियो बड़ा चकमक-चकमक करsता, सुन्नर अउरी फिट हिरोइन के खोज-खोज के उतारल जाता. ...\nमनोज भावुकJune 9, 2021,4:44 pm IST मनोरंजन, उत्तर प्रदेश, बिहार, झारखंड, भोजपुरी न्यूज़\nBhojpuri: कबो निरहुआ संगे जोड़ी रहे सुपरहिट, हिरोइन पाखी हेगड़े के जन्मदिन ह आज\nभोजपुरी एक्ट्रेस पाखी हेगड़े के आज जन्मदिन ह. हाल में उनकर खेसारी लाल यादव के साथे रिलीज भइल गाना 'बंगलिनिया' इंटरनेट पर धमाल कइले रहे. एकरा पहिले पाखी अउर निरहुआ के जोड़ी कए गो सुपरहिट भोजपुरी फिलिम साथे कइले रहे. ...\nमनोज भावुकJune 7, 2021,12:35 pm IST मनोरंजन, बिहार, भोजपुरी न्यूज़\nपहिला सीजन में मनोज के किरदार श्रीकांत तिवारी एगो मिडिल क्लास के नौकरी वाला आदमी बाड़न जेकरा दू गो बच्चा अउरी पत्नी बाड़ी. उ गुप्त रूप से एनआईए के एगो संस्था के साथे काम करत बाड़न जवन आतंकी घटना के रोके पर काम करेला. फिल्म में विलेन बनके आवता आईएसआईएस के खूंखार आतंकी अल कातिल. पूरा सीजन में नायक आपन बिखरत जिनगी के सम्हारत आ आतंकवादियन से लड़त रहत बा....\nमनोज भावुकJune 4, 2021,4:59 pm IST मनोरंजन, भोजपुरी न्यूज़\nमिला जुला के बात ई बा कि पहिले के फिल्मन के स्टॉक रहबे कइल ह, नयका आमद भी आ गइल ह. अब भोजपुरियो में रुकल फिल्मन के लमहर लिस्ट बा. कुछ के पोस्ट प्रोडक्शन चलत बा आ नगदे रिलीज के बाट जोहत बाड़ी सन. कुछ एक भोजपुरी फिलिम जवना के टीजर-ट्रेलर रिलीज भइल बा, आईं देखल जाव कि का ई कुल्ही रिलीज भइला के बाद बॉक्स ऑफिस के मोरचा छोड़इहे सन?...\nमनोज भावुकMay 31, 2021,3:58 pm IST मनोरंजन, बिहार, भोजपुरी न्यूज़\nगीत के सुने के माध्यम जइसे बदलल ओकर संगीत, धुन, लय में परिवर्तन भइल. गीतन के माने बदलल, ओह में प्रयोग होखे वाला शब्द बदलल. फेर एगो अइसन समय आइल जब चारु ओर इलेक्ट्रॉनिक म्यूजिक के दौर छा गइल, पुरान, नया सब गाना रीमिक्स होखे लगली सन....\nमनोज भावुकMay 28, 2021,6:59 pm IST उत्तर प्रदेश, बिहार, झारखंड, भोजपुरी न्यूज़\nBhojpuri: का ओटीटी प्लेटफ़ॉर्म फिल्म इंडस्ट्री खातिर गेम चेंजर बा ?\nकहाँ त 2019 में फिल्म उद्योग बहुत बढ़िया व्यवसाय कइले रहे, कहाँ अब ठनठन गोपाल वाला हालत बा. हालांकि ओटीटी प्लेटफॉर्म के बारे में ना भुलाये के चाहीं. एगो रिसर्च एजेंसी के रिपोर्ट के मानी त 2020 में वेब प्लेटफॉर्म पर लोग बोझा के बोझा कंटेन्ट देखे आइल अउरी लगभग विभिन्न प्लेटफॉर्म पर 60 फीसदी सब्स्क्रिप्शन बढ़ल जवन पिछला दू साल में 14.5 फीसदी रहे. त का ओटीटी प्लेटफ़ॉर्म फिल्म इंडस्ट्री खातिर गेम चेंजर बा ?...\nमनोज भावुकMay 25, 2021,12:20 pm IST मनोरंजन, उत्तर प्रदेश, बिहार, झारखंड, भोजपुरी न्यूज़


टटका खबर, बियफे, १२ अगस्त – Anjoria\nटटका खबर, बियफे, १२ अगस्त\nअगस्त 12, 2010 news in bhojpuri, टटका खबर, भोजपुरी समाचार\nफेर बैतलवा डाढ़ि पर\nसंप्रग सरकार जातिवादियन का सोझा समर्पण करत एह बाति के मान लिहलसि कि अबकी का जनगणना में जातियो के गिनल जाई. जनगणना कर्मी रउरा अंगुरियो के निशान लीहि आ जातियो पूछी. दुर्भाग्य अतने बा कि वोट बैंक का राजनीति का चलते कवनो दल में अतना साहस नइखे रहि गइल कि जाति आधारित जनगणना के विरोध कर पावे. संघ का इशारा पर चले वाला भाजपो एहि बाति के विरोध नइखे कर सकत. अब बवाल एह बाति पर हो रहल बा कि एह जातिगणना से पिछड़ा वर्ग के गिनती नाहो पाई. देश में करीब पैंसठ हजार जाति बाड़ी स जवना में से कवनो कवनो राज्य में पिछड़ा गिनाले त कवनो कवनो राज्य में. अब पिछड़ा वर्ग के राजनीति करे वाला संसद में एह बाति के विरोध कर रहल बाड़े काहे कि एहु से पिछड़ा आरक्षण के मानक तइयार ना हो पाई.\nअर्जून सिंह मुँह खोलिये दिहलन\nकहलन कि भोपाल गैस त्रासदी के जिम्मेदार वारेन एंडरसन के रिहाई खातिर गृहमंत्रालय से फोन आइल रहुवे. एह मामिला में राजीव गाँधी से उनकर कवनो बाति ना भइल रहे. अर्जून सिंह के एह बाति पर कांग्रेस से हुँआ हुँआ शुरु होखे के अनेसा नइखे काहे कि तब गृह मंत्रालय नरसिंह राव का लगे रहुवे जिनका समर्थन में कवनो कांग्रेसी आगा ना आई. ओने संसद में बोलत गृहमंत्री चिदम्बरम कहले कि भोपाल गैस कांड के दोषी हमनी सभे बानी. कहलन कि जवन गलती होखे के रहे तवन हो गइल अब ओकरा के सुधरला के जरुरत बा दोषी के खोजला के ना.\nलोजपा आ राजद में सीट बँटवारा के पेंच खुलत नइखे\nदुनु पार्टी संगहू रहे के चाहत बा आ अधिका से अधिका सीटो लेबे के चाहत बा. लोजपा आ राजद में एह दिसाईं कई गो बइठका हो चुकल बाकिर हर बइठका बेनतीजा रहि जात बा. लोजपा एक तिहाई सीट माँगत बा जवन राजद के मंजूर नइखे. अब बात के कमान सीधे लालू आ रामविलास सम्हार लिहले बाड़े. राजद चाहत बा कि जीते वाला के लड़ावल जाव बाकिर लोजपा के आपन उचित हिस्सा चाहीं.\nआठ सौ कर्मचारी निलंबित\nबिहार के नौ गो विश्वविद्यालयन के गैर शिक्षक कर्मचारी पिछला डेढ़ महीना से हड़ताल पर बाड़े जवना चलते पढ़ाई आ नया प्रवेश नइखे हो पावत. सरकार ओह लोग के हड़ताल तूड़े के चेतावनी दिहलसि आ अब आठ सौ कर्मचारियन के निलंबित कर दिहले बिया. एकरा से हड़ताल त ना टूटी बाकिर हड़तालियन के माँग में एगो माँग अउरी बढ़ जाई कि निलंबित कर्मचारियन के निलंबन कतम कइल जाव.\nमनमोहन देश के तिसरका सबसे बेसी दिन रहेवाला प्रधानमंत्री\nमनमोहन सिंह बुध का दिने अपना प्रधानमंत्रित्व के २२७३ दिन पूरा कर लिहले जवन अटल बिहारी के २२७२ दिन से बेसी हो गइल आ अब ऊ देश पर सबले बेसी दिन राज करे वाला प्रधानमंत्रियन में तिसरका जगहा पर आ गइले. पहिला जगहा जवाहर लाल नेहरू के आ दुसरका जगहा इंदिरा गाँधी के बा. अलगा बाति बा कि आजु हिन्दुस्तान मनमोहन सिंह का चलते नइखे चलत बलुक उनका बावजूद चलत जात बा! आ शायद एही चलते ऊ आजु ले लोकसभा चुनाव लड़े के खतरा नइखन उठवले.\nबिहार का सुपौल में नाव दुर्घटना में ३५ जने मरले\nबिहार का सुपौल का तिलयुगा नदी में बुध का दिने एगो नाव पलटला से ओह पर सवार ३५ जने के लाश बरामद हो गइल बा आ करीब २० आदमी अबहियो लापता बतावल जात बाड़े. मरे वालन में बच्चा बेसी बाड़न स. ई लोग एगो भोज खाये नदी पार के गाँव जात रहुवे. नाव बेसी सवारी का चलते आ तेज हवा का चलते पलटल.\nयूपी में सूखा के हालात नइखे\nबस बरखा तनी कम भइल बा. यूपी के कृषि मंत्री नसीमुद्दीन सिद्दिकी विधानसभा में एगो सवाल के जवाब देत कहले बाड़न कि यूपी में सूखा के स्थिति नइखे. बस सामान्य से तनी कम बरखा भइल बा. पचास फीसदी कम बरखा होखले पर सूखा मानल जाले. अब आँकड़ा के बाजीगरे बता सकेले कि अरबा ज्यों का त्यों, कुनबा डूबा क्यों ?\nआजु से रमजान के पाक महीना शुरु हो गइल बा\nकाल्हु रमजान के चांद देखते एलान हो गइल कि आजु से रोजा शुरु हो जाई. लोग एक दोसरा के रमजान के मुबारक बाद दिहल आ नमाज अदा कइल. यूपी सरकार कहले बिया कि भर रमजान रात भड़ बिजली देबे के इन्तजाम कइल जाई खास कर के मुस्लिम बहुल इलाकन में. एकरा खातिर ७०० मेगावाट अधिका बिजली के इन्तजाम कर लिहल गइल बा.\nफाइव स्टार अस्पतालन में इलाज करावे खातिर बेसी पइसा देबही के पड़ी\nबीमा नियामक प्राधिकरण साफ कर दिहले बा कि ऊ बीमा कंपनियन के ओह फैसला पर दखल ना दी जवना में कैशलेस इलाज पर रोक लगा दिहल गइल बा. इरडा के कहना बा कि फाइव स्टार अस्पताल मे इलाज करावे के बा त बेसी प्रीमियम देबही के पड़ी. बीमा कंपनी अब नया पालिसी ले आवे वाला बाड़ी स जवना में बड़का अस्पतालन में इलाज करावे वाला लोग बेसी भुगतान कर के आपन बीमा करा सको.\nकॉमनवेल्थ खेल आयोजन समिति से निकाल बाहर कइल गइल संयुक्त महानिदेशक रहल टीएस दरबारी के कहना बा कि उनका के बलि के बकरा बनावल गइल बा. खेत खइलसि गदहा मार खइलसि जुलहा. ऊ अपने कवनो तरह का गड़बड़ी में शामिल नइखन. बाकिर भुला गइलन कि जो तटस्थ है समय लिखेगा उनका भी अपराध !\nश्रीलंका में हो रहल तिकोनिया क्रिकेट का पहिलका मैच में भारत २०० रन से हार गइल. ई बाति सुने में ओतना खराब नइखे लागत जतना वास्तव में भइल जब भारत के पूरा टीम ८८ रन पर आउत हो गइल. बस तीने गो बल्लेबाज नौ रन से बेसी बना पवले.\nभारत के टेनिस खिलाड़ी लिएन्डर पेस दू गो बालीवुड फिल्मन में काम करे खातिर साइन कइल गइल बाड़े. हीरोइन के रही से अबले मालूम नइखे चलल.\nलड़िका सयान हो गइल


बढत आबादी अउर कंकरीट के जंगलात में बिला गइल जौनपुर के मूरई – टटका खबर\nबढत आबादी अउर कंकरीट के जंगलात में बिला गइल जौनपुर के मूरई\nजौनपुर 07 जनवरी (वार्ता) कबो पूरा देश मे अपना स्वाद, वजन आ लम्बाई खातिर जानल जाए जौनपुर के मशहूर मूरई बढत आबादी अउर कम होखत जात ऊपजाऊ जमीन के चलते बिलात जात बिया.\nकरीब तीस बरीस पहिले ले उत्तर प्रदेश मे जौनपुर शहर आ आस पास के इलाका में जौनपुर के मशहूर नेवार मूरई बहुते मिलत रहुवे बाकिर जवना इलाकन में इ मूरई पैदा होखत रहुवे तहवाँ आज बड़का बड़का आलीशान मकान बन गइल बाड़ी सँ. मकर संक्रांति प लोग अपना बहिन बेटी फुआ किहाँ खिचडी भेजत रहुवे त ओह में लाई, चिउरा, गुड़, गट्टा, आलू, गोभी संगे दू चार गो जौनपुरी मूरई जरुरे भेजत रहुवे. बाकि अब नेवार मूरई के पैदावार बहुते कम हो गइल बा आ अब इ मूरई बिलाए प लागल बिया.\nबतावल जाला कि जौनपुर शहर के नवाब साहब के अहाता, चाचकपुर, चकप्यार अली, बलुआ घाट, रास्मंडल, बल्लोच टोला, लखनपुर, चौकिया धाम वगैरह जगहन प जौनपुरी मूरई पैदा होखत रहे. एहिजा के मूरई तीन से चार फीट लमहर आ दस से बारह किलो वजन के होखत रहुवे. बाकिर अब एह जगहन प रहे के मकान बन गइला का चलते नेवार मूरई के पैदावार खराब होखे लागल बा. अब जौनपुरी मूरई बमुश्किल दू से अढाई फुट लमहर आ तीन से पांच किलो तक वजने के हो पावत बा. ओकर सवादो पहिले जस नइखे रहि गइल.\nजौनपुर के मूरई के संरक्षित करे ला चाचकपुर मुहल्ला के कुछ किसान कोशिश कइले बाकिर सफल ना हो पवले. लोग के कहना बा कि सरकार अगर एह दिसाईं कोशिश करे त बिलात जात जौनपुरी नेवार मूरई के बचावल जा सकेला.\nTags: जौनपुर, नेवार मूरई


(शनिचर 24 सितम्बर)\nहिमाचल प्रदेश में अगिला महीने से सामाजिक-आर्थिक अउर जात आधारित जनगणना-2011 करावल हाई. राज्य सरकार आजु शनिचर का दिने ई फैसला ले लिहलसि.\nमुम्बई पुलिस प्रमुख शनिचर का दिने दावा कइले कि दू महीना पहिले मुंबई में 13 जुलाई के तीन गो सिलसिलेवार बम विस्फोट करावे वाला गिरोह के चिह्न लिहल गइल बा. बाकिर ओह गिरोह के ऊ मनाम नइखन बतावत.\nभारत आजु अपना परमाणविक क्षमता वाला मिसाइल ‘शौर्य’ के सफल परीक्षण कइलसि.\nभाजपा के कहना बा कि चिदम्बरम के ए राजा का साथे जेल में होखे के चाहीं.\nताड़ तेल मामला के सुनवाई करत न्यायाधीश पी.के. हनीफा ने शनिचर का दिने उच्च न्यायालय से गोहार लगवलन कि एह मामिला के दोसरा अदालत के दे दिहल जाव.\nमनमोहन सिंह ईरान के राष्ट्रपति अहमदीनेजाद से भेंट कइलें.\nओडिशा में बीजू जनता दल के विधायक जगबंधु माझी अउर उनुका निजी सुरक्षाकर्मी के नबरंगपुर जिला में आजु शनिचर के भीड़भाड़ भरल जगहा में कुछ अनजान लोग गोली मार दिहल.\nओडिशा में बाढ़ के हालात अउरी खराब भइल, भोजन के पैकेट गिरावल गइल.\nअलग तेलंगाना राज्य मांगत विद्युतकर्मी मुख्यमंत्री एन. किरणकुमार रेड्डी अउर दोसरो मंत्रियन के बिजली काट देबे के धमकी दिहले बाड़न.\nतमिलनाडु पुलिस द्रविड़ मुनेत्र कड़गम नेता आ मत्स्य पालन मंत्री रहल के.पी.पी. सामी के एगो मछुआरा के अपहरण आ हत्या के साजिश रचे का मामिला में आजु शनिचर के गिरफ्तार कर लिहले बिया.\nप्रधानमंत्री बसंत साठे का निधन पर शोक जतवले.\nसीनियर कांग्रेसी नेता आ मंत्री रहल वसन्त साठे के मौत शुक का देर साँझ दिल का दौरा पड़ला से हो गइल. ऊ 86 बरीस के रहले ह.\nजोधपुर के एगो अदालत नर्स भंवरी देवी के गुमशुदगी का मामिला में पुलिस के आदेश दिहले बा कि ऊ एफआईआर में राजस्थान के जल संसाधन मंत्री महिपाल मदेरणा के नाम आरोपी बना के शामिल करे.\nपितृत्व मामिला में दिल्ली उच्च न्यायालय शुक का दिने कहलसि कि नारायण दत्त तिवारी के डीएनए नमूना देबे खातिर ‘शारीरिक तौर पर मजबूर’ ना कइल जा सके बाकिर उनुकर इन्कार ‘दुर्भावनापूर्ण अउर अन्यायपूर्ण’ बावे.\nभुल्लर के क्षमादान पर भाजपा अकाली दल के समर्थन ना करी.\nहिमाचल प्रदेश शुक का दिने सिक्किम के2करोड़ रुपिया के सहायता राशि दिहलसि.\nअफजल गुरु के माफ करावे के प्रस्ताव के समर्थन करी पीडीपी.\nनासा का अनियंत्रित उपग्रह वायुमंडल में दाखिल हो गइल बा.\nयमन में सरकार विरोधी प्रदर्शनकारियन परफायरिंग का बाद 16 लोग के मौत हो गइल. सरकारी पुलिस के फायरिंग में ई सभमौत भइल बा.\nइजरायल के प्रधानमंत्री बेंजामिन नेतान्याहू संयुक्त राष्ट्र महासभा के शुक का दिने संबोधित करत कहलें कि इजरायल फिलीस्तीन का साथे शांति से रहल चाहत बा बाकिर ई काम संयुक्त राष्ट्र प्रस्ताव से ना बलुक आपसी बातचीते से हो पाई.\nइजरायल शुक का दिने संयुक्त राष्ट्र महासभा में दिहल फिलीस्तीनी राष्ट्रपति महमूद अब्बास के भाषण के भड़काऊ बतवले बा.\nफिलीस्तीन के अलगा स्वतंत्र राष्ट्र घोषित करे के निहोरा पर सुरक्षा परिषद में सोमार के विचार होई. भारत एह दावेदारी के समर्थन कइले बा जबकि अमेरिका वीटो कर देबे के धमकी.\nपाकिस्तान में शुक का रात भइल अमेरिकी ड्रोन हमला में 8 लोग मरा गइले.\nपाकिस्तान के दक्षिणी पश्चिमी क्षेत्र बलूचिस्तान प्रांत में कुछ बंदूकधारी चार गो शिया मुसलमानन के हत्या कर के अपना गाड़ी से फरार हो गइले.\nभारत अउर चीन का बीच पहिला दौर के द्विपक्षीय सामरिक आर्थिक वार्ता सोमार का दिने होखी.\nरवांडा के राष्ट्रपति न्यूयार्क का जवना होटल में ठहरल बाड़े तवना के एक रात के खरचा बीस हजार डालर हवे. एतना धन कमाये में रवांडा के आम आदमी के अठारह साल लाग जाला.\nभारत 28 साल बाद बियफे का दिने विकासशील देशन के संगठन जी-24 के अध्यक्षता सम्हरलसि.\nदलाई लामा के कहना बा कि पुनर्जन्म लिहल उनुकर निजी अधिकार ह जवना में केहू दखल ना दे सके.\n2जी मामले में उठल विवाद में विदेश से कवनो प्रतिक्रिया देबे से वित्त मंत्री प्रणब मुखर्जी मना कर दिहले. कहलन कि देश लवटला का बादे कुछ बोलीहें.\n2जी मामला में राजग सरकार का समय वित्त मंत्री रहल जसवंत सिंह के बयान आजु सीबीआई दर्ज कइलसि.\nपिछला हफ्ता देश के पूंजी भंडार में 26.6 करोड़ डॉलर के बढ़ोतरी भइल. पिछला हफ्ता 4.29 अरब डॉलर के गिरावट भइल रहे.\nपिछला हफ्ता देश के शेयर बाजार में बड़हन गिरावट देखे के मिलल. बियफे आ शुक दू दिन में सेंसेक्स नौ सौ से अधिका अंक नीचे गिरल. कुल 4.56 फीसदी के गिरावट भइल.\n2जी घोटाला के आँच का चलते अतवार का दिने प्रधानमंत्री से मिलीहें प्रणब मुखर्जी.\n2जी घोटाला मामिला के पड़ताल करत जेपीसी वित्त मंत्रालय से ओह टिप्पणी के कॉपी मँगले बा जवना में कहल गइल बा कि अगर तब के वित्त मंत्री पी. चिदम्बरम अड़ल रहतन त स्पेक्ट्रम के नीलामी हो सकत रहुवे.\nसोनिया गाँधी टूजी घोटाला में घेराइल चिदम्बरम के साथ देबे खातिर अपना पार्टी के नेतवन के आदेश दिहले बाड़ी.\nसोशलाइट पेरिस हिल्टन तीन दिने के भारत यात्रा पर आजु शनिचर भोरे मुंबई चहुँपली.\nएह साल ऑस्कर पुरस्कारन ला भारत का ओर से राष्ट्रीय पुरस्कार विजेता मलयालम फिल्म ‘आदमिंते मकान अबु’ के नामित कइल गइल बा.\nफिल्म ‘डिपार्टमेंट’ का शूटिंग का दौरान बॉलीवुड महानायक अमिताभ बच्चन घाहिल हो गइल बाड़े आ उनुकर छाती के बाती टूट गइल बा.\nमशहूर गजल गायक जगजीत सिंह के दिमाग के नस फाट गइल बा जवना का बाद से उनुका के शुक के लीलावती अस्पताल में भरती करावल गइल जहाँ ऑपरेशन का बादो उनुकर हालत खराबे बतावल जात बा.\nदिवाली का मौका पर रिलीज होखी राजा बुंदेला निर्देशित फिल्म ‘प्यार बेशुमार’. एहमें बुंदेलखंड के लोग के जमीनी हकीकत देखावल गइल बा.\nप्रसिद्ध अभिनेता पंकज कपूर के निर्देशन में बनल पहिलका फिल्म ‘मौसम’ अपना प्रदर्शन के पहिलके दिने करीब नौ करोड़ रुपये के कमाई कइलसि. एह फिल्म में पंकज कपूर के बेटा शाहिद कपूर आ अभिनेत्री सोनम कपूर मुख्य भूमिका में बाड़न.\nचैम्पियंस लीग में आजु शनिचर का दिने भइल पहिला मुकाबला में केप कोबराज न्यू साउथ वेल्स के सात विकेट से हरा दिहले.\nचैम्पियंस लीग में अतवार का दिने कोलकाता नाइट राइडर्स आ समरसेट क्लब का बीच मुकाबला.\nचैम्पियंस लीग में आजु शनिचर का दिने सुपर किंग्स के मुम्बई इंडियंस का साथे आ न्यू साउथ वेल्स आ केप कोबराज टीम के मैच होखे वाला बा.\nजापान ओपन बैडमिंटन का फाइनल में मलेशिया के ली चोंग वेई\nजापान ओपन बैडमिंटन का सेमीफाइनल में भारत के सायना नेहवाल हार गइली आ एह टूर्नामेंट में भारतीय चुनौती खतम हो गइल.\nपहिलका ट्वेंटी-20 मुकाबला में इंग्लैंड वेस्ट इंडीज के दस विकेट से हरा दिहलसि.\nचैम्पियंस लीग में काल्हु शुक का दिने एगो रोमांचक मुकाबला में वॉरियर्स रॉयल चैलेंजर्स के तीन विकेट से हरा दिहले.


‘जल्लाद’ से फिलिमन में लवटत बाड़ी स्वीटी छाबरा – Anjoria\nApr 27, 2014 जल्लाद, स्वीटी छाबरा\nजानल मानल भोजपुरी अदाकारा स्वीटी छाबरा अबही ले नाहियो त दर्जन भर से बेसी भोजपुरी फिलिमन में काम क चुकल बाड़ी आ सगरी सुपरहिट रहल बाड़ी स. अब कई साल फिलिम इंडस्ट्री से दूर रहला का बाद स्वीटी छाबरा फेरू फिलिमन में वापसी करत बाड़ी आ एह फिलिम के नाम ह ‘जल्लाद’.\nग्रीन चिल्ली मीडिया एंड प्रा.लि. के बैनर में बने जात एह फिलिम में स्वीटी भोजपुरी सुपरस्टार पवन सिंह संगे नजर अइहें.\nएतना साल इडस्ट्री से दूर रहला प स्वीटी के कहना बा कि फिलिमन से भले दूर रहली बाकिर हमेशा अपना साथी कलाकारन के, अपना निर्देशकन के आ इंडस्ट्री से जुड़ल लोग के याद कइले रखली. अब जब ‘जल्लाद’ में काम करे जात बाड़ी़ त बहुते नीक लागत बा. कहली कि अपना दर्शकन के आभारी बाड़ी जे उनका के अतना प्यार दिहल आ उम्मीद जतवली कि लो आगहू वइसहीं प्यार देत रही.\n‘जल्लाद’ के निर्माता प्रदीप सिंह भईया हउवन.


महेंदर मिसिर के गाना ले के एल्बम बनइहन पवन सिंह – Anjoria\nAug 12, 2014 पवन सिंह, महेन्दर मिसिर\nभोजपुरिया गायकी के सिरमौर आ भोजपुरी सुपर स्टार पवन सिंह अब मशहूर भोजपुरी गायक आ पुरबी के जनक कवि महेंदर मिसिर के गाना ले के एगो ऑडियो एल्बम बनावे आ ओकरा के दुनिया के कोना कोना चहुँपावे के बीड़ा उठवले बाड़न.\nजान जाईं जे भोजपुरी गवनई में बढ़त फूहड़पन का खिलाफ पिछला दिने पवन सिंह एलान कइले बाड़न कि अबसे उ ओह फिलिमन ला काम ना करीहें जवना में फूहड़ गाना आ सीन होखी. एही कड़ी में अब उ साफ सुथरा आ गीतन के बढ़ावा देबे के फैसला कइले बाड़न. पवन के कहना बा कि जब ले लोग के नीमन गाना सुने आ पसंद करे के मौका ना दिहल जाई तबले फूहड़ गीतन के बाजार तुड़ल संभव ना हो पाई.\nआशा कइल जाव कि देश दुनिया में पसरल भोजपुरी समाज पवन सिंह के एह कोशिश के सफल बनाई. आ एगो नया शुरुआत हो सकी भोजपुरी गवनई में.\nगढ़वा फिलिम के शानदार मुहूर्त